আমাদের গ্লানি, আমাদের কালিমা - Coxsbazar Voice\nমঙ্গলবার, ২০ অক্টোবর ২০২০, ১০:৩৫ অপরাহ্ন\nপ্রকাশিত : শুক্রবার, ১৬ অক্টোবর, ২০২০, ৯.০১ এএম\nবাংলা ভাষায় ধর্ষণ থেকে ভয়ঙ্কর কোনো শব্দ আছে কিনা আমার জানা নেই। একটা সময় ছিল যখন এই শব্দটি লিখতে আমার কলম সরতো না, ‘নির্যাতন’ বা এই ধরনের অন্য কোনো শব্দ ব্যবহার করে বিষয়টা বোঝানোর চেষ্টা করতাম।\nআমি নিজের জন্য একটা খোঁড়া যুক্তি দাঁড়া করিয়েছিলাম, নিজেকে বোঝাতাম, আমি সাধারণত বাচ্চা কাচ্চাদের জন্য লিখি বলে তারা আমার নাম দেখলেই সেই লেখাটা পড়ে ফেলার চেষ্টা করে। এত বাচ্চা বয়সে তাদেরকে এরকম ভয়ঙ্কর একটা বিষয় জানানো মনে হয় ঠিক হবে না। এখন সেই যুক্তিটি আর কাজে আসবে না-খবরের কাগজ, ম্যাগাজিন, টেলিভিশন, ইন্টারনেট, আলাপ-আলোচনা, জনসভা, মানববন্ধন, আন্দোলন সব জায়গায় সব চেয়ে বেশিরভাগ সময়ে সবচেয়ে বেশিবার উচ্চারিত শব্দটি হচ্ছে ‘ধর্ষণ’। শিশু থেকে বৃদ্ধ কারোই এই শব্দটি শুনতে এবং এই বিষয়টি জানতে বাকি নেই।\nকারো কারো ধারণা হতে পারে ধর্ষণ করার কাজটি কিছু বিকৃত মানসিকতার পাষণ্ডদের মাঝে সীমাবদ্ধ। যারা এটি নিয়ে গবেষণা করেন তারা বলেছেন শতকরা ৭০ শতাংশ ধর্ষণ করে থাকে পরিচিত মানুষ কিংবা আত্মীয়-স্বজন। ছোট বাচ্চাদের জন্য লেখালেখি করি বলে তাদের সঙ্গে আমার এক ধরনের যোগাযোগ আছে। আমি যে কতবার কত ছোট ছোট মেয়েদের চিঠি পেয়েছি যেখানে মেয়েটি তার চোখের পানি ফেলতে ফেলতে আমাকে চিঠি লিখে তাদের ভয়াবহ অভিজ্ঞতাটি জানিয়েছে। প্রায় প্রতিটি ক্ষেত্রেই মেয়েটিকে যৌন নির্যাতন করেছেন তাদের বৃহত্তর পরিবারের কোনো সম্মানিত গুরুজন, কোনো মামা, চাচা, খালু কিংবা ফুপা। আমি সেইসব চিঠি পেয়ে কী করবো বুঝতে পারি না, আমার মতো করে সান্তনা দিই, সাহস দিই-অনেক সময় সেটাও করতে পারি না কারণ বাচ্চা মেয়েটি চিঠিটা লিখে গোপনে, অন্য কারো হাতে এই চিঠি পড়ুক সেটিও সে চায় না। আশা করে থাকি আমাকে মনের কষ্ট জানিয়ে হয়তো তার দুঃখটা একটু লাঘব হয়েছিল।\nআমি বিশ্ববিদ্যালয়ে দীর্ঘকাল শিক্ষকতা করেছি, বিশ্ববিদ্যালয়ের শিক্ষকদের কথা জানি যারা ছাত্রীদের যৌন নির্যাতন করেছেন। হাইকোর্টের আদেশে সব বিশ্ববিদ্যালয়ে যৌন নিপীড়ন প্রতিরোধ সেল তৈরি করা হয়েছিল। আমি অন্তত একটি ঘটনার কথা জানি যেখানে সেই সেলের একটি রিপোর্ট কখনো খোলা হয়নি এবং সেই শিক্ষক বহাল তবিয়তে বিদেশে উচ্চশিক্ষা নিতে গিয়েছেন। যে ভাইস-চ্যান্সেলর এভাবে যৌন নিপীড়নকারীদের সুরক্ষা দিয়েছিলেন আমি তাকে নিজের চোখে যৌন নিপীড়নের বিরুদ্ধে গলা কাঁপিয়ে বক্তৃতা দিতে দেখেছি। সেই একই মঞ্চে দাঁড়িয়ে আরেকজন প্রবীণ শিক্ষক মেয়েদেরকে ধর্ষণ থেকে রক্ষা পাওয়ার জন্য শালীন পোশাক পরার উপদেশ দিয়েছিলেন। বক্তৃতা শেষ করা মাত্রই আমি সেই মঞ্চেই তাকে জিজ্ঞেস করেছিলাম শালীন পোশাক পরা বলতে তিনি কী বোঝান? বিশ্ববিদ্যালয়ের হাজার হাজার মেয়ের ভেতর তিনি কখনো কোনো মেয়েকে অশালীন পোশাক পরতে দেখেছেন? আমার প্রশ্নের তার কোনো উত্তর ছিল না-তিনি দ্রুত মঞ্চ ত্যাগ করে গিয়েছিলেন।\nসিলেটের এমসি কলেজের ঘটনা বা নোয়াখালীর বেগমগঞ্জের ঘটনার পর আমরা সবাই জানি ধর্ষক কিংবা নির্যাতনকারীদের এক ধরনের দুঃসাহস থাকে কারণ তাদের সবার এক বা একাধিক গডফাদার থাকে এবং সেই সব গডফাদারেরা তাদের সব ধরনের বিপদ-আপদ থেকে রক্ষা করে। তাদের পুলিশ স্পর্শ করে না, সাধারণ মানুষ তাদের ভয়ে তটস্থ থাকে। কারো সাধ্যি নেই তারা কারো কাছে অভিযোগ করে কারণ যারা অভিযোগ করে পুলিশ উল্টো তাদেরকেই অ্যারেস্ট করে শাস্তি দেয়। আজকাল পত্র-পত্রিকায় সেই খবরগুলো ছাপা হয়।\nআমি যখন বিশ্ববিদ্যালয়ে শিক্ষকতা করেছি, তখন সেখানেও হুবহু এই ঘটনাগুলো ঘটতে দেখেছি। একবার একজন ছাত্রী ধর্ষিতা হয়েছে, সেই খবরটি কীভাবে কীভাবে জানি জানাজানি হয়েছে। ছাত্র-ছাত্রীরা এই ঘটনার বিরুদ্ধে প্রতিবাদ করতে চায় কিন্তু কিছুতেই সাহস করতে পারছে না। পরদিন পহেলা বৈশাখ, পহেলা বৈশাখের র‍্যালির আয়োজন করা হয়েছে, ছাত্র-ছাত্রীরা গোপনে আমাদেরকে অনুরোধ করেছে আমরা যেন সেই র‍্যালিতে থাকি, তারা পহেলা বৈশাখের র‍্যালিটিকে প্রতিবাদ র‍্যালিতে পাল্টে দেওয়ার চেষ্টা করবে। আমরা-শিক্ষকেরা যদি থাকি তাহলে ছাত্রনেতারা হয়তো তাদের ওপর হামলা করার সাহস পাবে না। আমরা হাজির থাকলাম এবং ছাত্র নেতাদের সতর্ক পাহারায় ভিতরেই আনন্দ র‍্যালিটি হঠাৎ করে ধর্ষক বিরোধী র‍্যালিতে পাল্টে গেলো এবং দেখতে দেখতে হাজার হাজার ছাত্র-ছাত্রীর বিক্ষোভে পুরো বিশ্ববিদ্যালয় উত্তাল হয়ে উঠলো। সবচেয়ে বিচিত্র ব্যাপার হচ্ছে, তাদের বিক্ষোভ সভায় ছাত্র-ছাত্রীরা আমাকে বক্তব্য দিতে অনুরোধ করেছে, আমি বক্তৃতা দিয়ে নেমে এসেছি, তখন আমাকে ছাত্র-ছাত্রীরা জানালো যে, যখন আমি বক্তব্য দিচ্ছি তখন আমার ঠিক পেছনে ধর্ষক স্বয়ং দাঁড়িয়েছিল! পত্র-পত্রিকায় প্রকাশিত ছবিতে দেখা গেলো ধর্ষক বিরোধী আন্দোলনের মূল ভূমিকায় ধর্ষক স্বয়ং! এরপরে আরও অনেক কিছু হয়েছে কিন্তু শেষ পর্যন্ত সেই ধর্ষককে শাস্তি দেওয়া যায়নি। বিশ্ববিদ্যালয়ের ভাইস চ্যান্সেলররা সম্রাটের মতন, তাদের ইচ্ছার বিরুদ্ধে বিশ্ববিদ্যালয়ের গাছের পাতাটিও নড়ে না। তারা এই সব দলীয় মানুষদের যত্ন করে রক্ষা করেন, তাদের অনেক কাজে লাগে।\nআরেকদিন একজন ছাত্রী হাউমাউ করে কাঁদতে কাঁদতে একই বিশ্ববিদ্যালয়ের শিক্ষক, আমার স্ত্রীর হাতে কয়েকটি ছবি তুলে দিল। বিশ্ববিদ্যালয়ের ডাকসাইটে একজন ছাত্র নেতার সঙ্গে মেয়েটির ছবি, ফটোশপের কল্যাণে ছবিতে মেয়েটির শরীরে কোনো কাপড় নেই এবং এই ছবিটি ইন্টারনেটে প্রচার করে দেওয়া হয়েছে। আমার স্ত্রী রাগে উন্মত্ত হয়ে তক্ষুনি সেই ছাত্রনেতাকে ডেকে পাঠিয়ে তাকে ধরে আমার অফিসে নিয়ে এলো। এই ধরনের একটি কাজ করার মত দুঃসাহস সে কেমন করে পেয়েছে সেটি জানার জন্য যখন তীব্র ভাষায় তাকে চেপে ধরা হলো তখন সেই বিশাল প্রতাপশালী ছাত্রনেতা ছুটে গিয়ে আমার স্ত্রীর পা চেপে ধরে ক্ষমা ভিক্ষা করতে লাগলো। ঘটনাক্রমে সেই দৃশ্যটিরও একটি ছবি তোলা হয়েছিল, তা না হলে কাউকে এটি বিশ্বাস করানো যেতো না! সব তথ্য প্রমাণসহ বিশ্ববিদ্যালয় কর্তৃপক্ষের কাছে অভিযোগ করা হয়েছিল এবং অবাক হবার কিছু নেই তার বিরুদ্ধেও কোনো ব্যবস্থা নেওয়া হয়নি। ভাইস চ্যান্সেলররা তাদের রক্ষা করেন, তাদের কারণে একটি দুটি মেয়ের অবমাননা বিশ্ববিদ্যালয়ের জন্য কোনো গুরুত্বপূর্ণ ঘটনা নয়।\nকেউ যেন মনে না করে কোনো একটি বিশেষ রাজনৈতিক দলের শাসনকালে এগুলো ঘটে! রাজনৈতিক দলের ভেতরে নানা বিষয়ে মতপার্থক্য, কিন্তু এই ব্যাপারে তাদের ভেতরে কোনো মতপার্থক্য নেই! এখানে দুই পক্ষেরই সমান অবদান। শুধু যে ক্ষমতায় থাকা রাজনৈতিক দলের অনুসারীরা এগুলো করে তা নয়, শিক্ষকেরাও তাদের ক্ষমতা ব্যবহার করে এই অপকর্মগুলো করে, সাংস্কৃতিক সংগঠনের অত্যন্ত সংস্কৃতবান কর্মীরাও করে। কখনো কখনো মেয়েটি সাহস করে সামনে এগিয়ে এসেছে বলে কয়েকবার তাদের শাস্তিও দেওয়া সম্ভব হয়েছে। তবে যে বিষয়টা আমি কখনোই বুঝতে পারি না, সেটি হচ্ছে যে অপরাধটি রাষ্ট্রীয় আইনে অপরাধ, ক্যাম্পাসের ভেতর সেটি ঘটলে কেন তাকে রাষ্ট্রীয় আইনে বিচার না করে বিশ্ববিদ্যালয়ের মোলায়েম আইনে বিচার করা হবে?\nযারা মনে করে ধর্ষণ হচ্ছে শুধুমাত্র বিবেকহীন অমানুষ পাষণ্ডদের কাজ তাদের ধারণা ভুল। বিশ্ববিদ্যালয়ের মতো সুন্দর জ্ঞান সাধনার জায়গায় নিয়মিতভাবে যেটি ঘটতে পারে সেটি দেশের যেকোনো জায়গায় ঘটতে পারে। শুধু যে ঘটতে পারে তা নয়, এটি ঘটছে। এমসি কলেজ বা বেগমগঞ্জের মতো ঘটনাগুলো যখন প্রকাশিত হয়ে যায় শুধুমাত্র তখন তার বিরুদ্ধে ব্যবস্থা নেওয়া হয়। প্রকাশিত হয়নি এ ধরনের ঘটনার সংখ্যা কত কেউ অনুমান করতে পারবে? সিলেটের এমসি কলেজ কিংবা বেগমগঞ্জে দুর্বৃত্তরা এর আগে কতবার এ ধরনের ঘটনা ঘটিয়েছে সেটি কী আমরা জানি?\nআমি নিজে যেভাবে ধর্ষণ শব্দটি ব্যবহার করতে একসময় খুব অস্বস্তি অনুভব করতাম ঠিক একইভাবে অন্যরাও নিশ্চয়ই অস্বস্তি অনুভব করে থাকেন। মুক্তিযুদ্ধের সময় পাকিস্তানের নৃশংসতার কথা বলতে গিয়ে প্রায় সময়ই বলা হয় “তিরিশ লক্ষ শহীদের রক্ত এবং তিন লাখ মা-বোনের ইজ্জতের বিনিময়ে পাওয়া স্বাধীনতা”। বিষয়টি যে খুব চিন্তা ভাবনা করে বলা হয় তা নয় কিন্তু এভাবে বলার কারণে আমাদের অজান্তেই একজন পাষণ্ডের পাশবিক অপরাধ একজন নিরপরাধ মেয়ের দায় হিসেবে চলে আসে। একজন মানুষ তার কোনো অপকর্মের জন্য ১০ জনের সামনে নিজের সম্মানটুকু হারাতে পারে কিন্তু একজন অপরাধী তার অপরাধ দিয়ে কেমন করে অন্য একজনের সম্মান হানি করবে?\nএই বিষয়টি একবার আমাকে একেবারে চোখে আঙুল দিয়ে দেখানো হয়েছিল। একবার আমি আর আমার স্ত্রী মিলে আরও একজনের সঙ্গে আমাদের বিশ্ববিদ্যালয়ের একজন ধর্ষিতা ছাত্রীকে ঢাকা মেডিক্যাল কলেজে চিকিৎসার জন্য নিয়ে এসেছিলাম। তাকে কেবিনে ভর্তি করার সময় হঠাৎ করে আবিষ্কার করলাম সেই কেবিনে আগে থেকে অন্য একজন নারী আছেন-একেবারেই সাধারণ সাদাসিধে আমাদের দেশের গ্রামীণ একজন নারী। আমি মনে মনে অস্বস্তি বোধ করলাম, অনুমান করলাম এই নারী নিশ্চয়ই তার অপ্রয়োজনীয় কৌতূহল দিয়ে আমাদের ছাত্রীটিকে বিপর্যস্ত করে ফেলবেন।\nনারীটি পুরো ঘটনাটি কিভাবে জানি আঁচ করে ফেললেন, তখন আমাদের ছাত্রীটিকে বললেন, “শোন মা, একজন রড দিয়ে বাড়ি দিয়ে কারো হাত ভেঙে দেয়, পা ভেঙে দেয়, মাথা ফাটিয়ে দেয়, শরীরের ক্ষতি করে। এইটাও সেই ধরনের, তোমার শরীরে আঘাত করেছে। সেই জন্য তুমি কেন লজ্জা পাবে? তোমার কেন অপমান হবে? দোষ করবে আরেকজন আর সেই জন্য লজ্জা পাবে তুমি, এইটা কেন হবে?”\nআমি সেই সাদাসিধে নারীর কথা শুনে অবাক বিস্ময়ে তার দিকে তাকিয়েছিলাম। কত সহজ কথায় একটা স্পর্শকাতর জিনিস আমাদের বুঝিয়ে দিলেন!\nসারাদেশ এখন ধর্ষণ বিরোধী বিক্ষোভে উত্তাল হয়ে আছে। তরুণ-তরুণীরা এই করোনার কালেও পথে নেমে এসেছে। মেয়েরা দৃপ্ত পদক্ষেপে মধ্যরাতে শেকল ভাঙার পদযাত্রা করছে, তাদের দেখে আমি আবার নূতন করে আমাদের দেশের নূতন প্রজন্মের ওপর ভরসা খুঁজে পেয়েছি। দেশের ক্রান্তিলগ্নে পথে নেমে আসতে তাদের কখনো ভুল হয় না। তাদের সুনির্দিষ্ট ১২টি দাবি রয়েছে, আমি খুঁটিয়ে খুঁটিয়ে সেই দাবিগুলো পড়েছি, প্রত্যেকটি দাবি যৌক্তিক। যে বিষয়গুলো আমাদের চোখের আড়ালে থাকে সেগুলোও তারা আমাদের চোখের সামনে নিয়ে এসেছে।\nতবে এসব ব্যাপারে সরকারের প্রতিক্রিয়া খানিকটা বিস্ময়কর, অনেক সময়েই একটি মানবিক এবং সামাজিক আন্দোলনকেও সরকার তাদের বিরুদ্ধে আন্দোলন হিসেবে দেখে। (তবে কোটা বিরোধী আন্দোলনের সময় যেভাবে ছাত্রেরা বুকে ‘আমি রাজাকার’ লিখেছিল সেটি আমাকে অত্যন্ত আহত করেছিল, একটি জনপ্রিয় আন্দোলনকে যেভাবে একটি কুৎসিত রাজনীতির জন্য ব্যবহার করা হয়েছিল সেটি আমি কখনো ভুলতে পারব না। ) এই মুহূর্তে সরকারের বিরুদ্ধে কিছু উত্তপ্ত বক্তব্য দেওয়া হলেও সরকারকে সেটি সহ্য করতে হবে কারণ তাদের শাসনকালেই এই ঘটনাগুলো ঘটেছে। অনেক জায়গায় তাদের দলের মানুষেরাই এই ঘটনাগুলো ঘটিয়েছে। আমরা দেখতে পাচ্ছি এর মাঝে ধর্ষণের সর্বোচ্চ শাস্তি হিসেবে মৃত্যুদণ্ড দেওয়া হয়েছে। এই তরুণ তরুণীরা আন্দোলন করে এই দাবিটি সামনে তুলে না আনলে সরকার কী এত দ্রুত ধর্ষণের জন্য সর্বোচ্চ শাস্তি হিসেবে মৃত্যুদণ্ড দিতো? (এটি ঢালাও শাস্তি নয়, সর্বোচ্চ শাস্তি, তারপরেও দেখছি বিজ্ঞ ‘বুদ্ধিজীবীরা’ এখন এর সমালোচনা শুরু করে দিয়েছেন!)\nতবে শুধুমাত্র এই আন্দোলনের কারণে এবং মৃত্যুদণ্ডের ভয়ে রাতারাতি সারা দেশ থেকে ধর্ষণ উঠে যাবে সেটি আশা করা ঠিক হবে না। আমরা এখনো প্রতিদিন সংবাদপত্রে ধর্ষণের খবর দেখছি। অপরাধের কারণে অপরাধীর কঠোর শাস্তি দিয়ে পৃথিবীর কোথাও একটি অপরাধকে নির্মূল করা যায়নি, তার ওপর আমাদের দেশে এই অপরাধের জন্য বিচার প্রক্রিয়াটি জটিল। একটা অপরাধ নির্মূল করতে চাইলে সেটিকে একেবারে গোড়া থেকে নির্মূল করতে হয়। সবার আগে এর কারণটি খুঁজে বের করতে হয়। এখন আমাদের দেশে ধর্ষণের ঘটনা অনেক বেশি ঘটছে। আমি সমাজবিজ্ঞানী নই শুধুমাত্র কমনসেন্স দিয়ে তার কারণ খুঁজে বের করতে পারবো না। বিষয়টি বিশ্লেষণ করতে হবে, এটি নিয়ে গবেষণা করতে হবে তারপর একটি দীর্ঘমেয়াদি পরিকল্পনা হাতে নিতে হবে। তবে সমাজবিজ্ঞানী না হয়েও কিছু কিছু বিষয়ে অনুমান করতে পারি, আজকাল রাস্তাঘাটের সিনেমা হলের টানানো ছবিতে কিংবা পোস্টারে দেখি নায়ক হাতে ধারালো অস্ত্র নিয়ে দাঁড়িয়ে আছে, তার রক্তমাখা দা, কিরিচ বা রামদা থেকে ফোটা ফোটা রক্ত ঝরছে। যার অর্থ দা দিয়ে কুপিয়ে হত্যা করা বীরোচিত নায়কের কাজ। শুনেছি প্রতিটি সিনেমায় নাকি ধর্ষণের দৃশ্য নাকি থাকতেই হয়, এটি এখন দর্শকের কাছে খুবই স্বাভাবিক বিনোদনের ঘটনা। সিনেমা হলে গিয়েই সিনেমা দেখে ধর্ষণের দৃশ্য দেখতে হবে সেটিও আর সত্যি নয়। আজকাল সবার হাতে স্মার্টফোন, সেটি দিয়েই যা ইচ্ছা সে যখন খুশি ঘরে বসে দেখতে পারে। একসময় দুর্বৃত্তরা ধর্ষণের ঘটনা ঘটাতো এককভাবে এখন সেটি করা হয় দলবদ্ধভাবে, মোটামুটিভাবে এটি এখন একটি সামাজিক ঘটনা। কী অবিশ্বাস্য একটি ব্যাপার!\nকুৎসিত একটা বিষয় নিয়ে কুৎসিত কিছু কথা লিখে নিজেকে কেমন জানি অশুচি মনে হচ্ছে। আমি নূতন প্রজন্মের কথা ভেবে অনুপ্রাণিত হতে চাই, তাদের নিয়ে স্বপ্ন দেখতে চাই। দেশের অর্ধেক হচ্ছে মেয়ে, সেই অর্ধেকই যদি স্বপ্নের অংশীদার না হয় তাহলে কেমন করে হবে? (সবাই কি লাখ করেছে, এই বছর সাহিত্য, রসায়ন এবং পদার্থ বিজ্ঞানের তিনজনের একজন নোবেল বিজয়ী হচ্ছে নারী?) আমাদের দেশে যখনই মেয়েদের সুযোগ দেওয়া হয়েছে তারা অসাধারণ কাজ করে সবাইকে চমৎকৃত করেছে, সেই মেয়েরা যদি ধর্ষকদের ভয়ে ঘরে আটকা পড়ে যায় তাহলে কেমন করে হবে?\nরাশিয়ার এক বছরের সমপরিমাণ অর্থ চীনের অতি ধনীদের হাতে


সত্যের সন্ধানে হ্যানিম্যান – Homeopathic BD\nHomeHomeoসত্যের সন্ধানে হ্যানিম্যান\nসত্যের সন্ধানে হ্যানিম্যান\nBy Homeopathic BD Homeo0Comments\n১৭৫৫ সালের ১০ এপ্রিল জার্মান দেশের অন্তর্ভুক্ত মিশন নামে একটি ক্ষুদ্র গ্রামে খুবই দরিদ্র পরিবারে স্যামুয়েল হ্যানিম্যানের জন্ম হয়। প্রতিটি শ্রেষ্ঠ ব্যক্তি জন্ম সূত্রেই মেধাবী, প্রতিভাবান হয়ে থাকেন। সেটা বোঝা যায় তাঁর জীবন ধারার মধ্য দিয়ে। মাত্র ১২ বছর বয়সে তিনি গ্রিক ভাষা রপ্ত করতে পেরেছিলেন। অন্যান্য ছাত্রদের তিনি গ্রিক ভাষা শিক্ষা দিতেন। সেই কারণে তিনি পাঠশালার শিক্ষক ‘মাস্টার মুলারের’ অত্যন্ত প্রিয়পাত্র হয়ে উঠেছিলেন। এ সময় হ্যানিম্যানের পিতা ক্রিস্টিয়ান গটফ্রায়েড দারিদ্র্যবশত তাঁর লেখাপড়া বন্ধ করে দেয়ার সিদ্ধান্ত নেন। এতে মাস্টার মুলার অত্যন্ত বিচলিত হয়ে পড়েন এবং নিজে তাঁর লেখাপড়ার ব্যয়ভার গ্রহণ করেন।\nপাঠশালার পাঠ শেষ করে ১৬ বছর বয়সে তিনি মিসন বেসরকারি বিদ্যালয়ে ভর্তি হন। এ সময় তাঁর পিতা বার বার চেষ্টা করেন তাঁর লেখাপড়া বন্ধ করে তাঁকে অর্থ রোজগারে কাজে লাগানোর জন্য। কিন্তু বিদ্যালয়ের শিক্ষকরা হ্যানিম্যানের সাহায্যে এগিয়ে আসায় তিনি ছাত্র হিসেবে টিকে যান।\nহ্যানিম্যানের বয়স যখন ২০ বছর তখন তিনি বিভিন্ন ভাষায় পাণ্ডিত্য অর্জন করেছিলেন। ২৪ বছর বয়সে এনলার্জেন বিশ্ববিদ্যালয় থেকে ‘এমডি’ ডিগ্রি লাভ করেন এবং চিকিত্সা বৃত্তির সঙ্গে যুক্ত হন।\nদীর্ঘ পাঁচ বছর তিনি ওই পেশায় নিযুক্ত থেকে লক্ষ্য করেছেন প্রচলিত চিকিত্সা পদ্ধতি অনুযায়ী চিকিত্সায় রোগ আরোগ্যের পরিবর্তে যন্ত্রণাসহ অন্যান্য নানা কষ্ট এবং ওষুধের নানা পার্শ্বপ্রতিক্রিয়ায় বহু রোগীর অবস্থার অবনতি ঘটছে। তিনি মেনে নিতে পারলেন না। ১৭৮৪ সালে চিকিত্সাবৃত্তি ত্যাগ করে আবার অনুবাদের কাজে মন দিলেন। এ সময় থেকে স্ত্রী পুত্রসহ অর্থ সঙ্কটে পড়লেন। তবু আর চিকিত্সা বৃত্তি গ্রহণ করলেন না।\n১৭৯০ সাল। বিশিষ্ট চিকিত্সক ডা. কালেনের মেটিরিয়া মেডিকা অনুবাদ করার সময় তত্কালীন পালাজ্বরের (বর্তমান ম্যালেরিয়া) বিশেষ ওষুধ হিসেবে ‘পেরুতিয়ান বার্ক’ (বর্তমানে সিঙ্কোনা বা কুইনাইন নামে পরিচিত) সম্বন্ধে ডা. কালেন সাহেবের ব্যাখ্যায় তার মনে কৌতূহল এবং সন্দেহের বীজ অঙ্কুরিত হয়। তখন তিনি সিঙ্কোনোর ছালের নির্যাস তৈরি করে প্রায় ৫ ড্রামের মতো খেয়ে নিলেন। কয়েক দিন পর তিনি জ্বরে আক্রান্ত হলেন। তখন তিনি চিন্তা করলেন যে, ভেষজ যে কৃত্রিম রোগ লক্ষণ উত্পন্ন করতে সক্ষম, ভেষজ ওই একই লক্ষণ সম্পন্ন রোগ আরোগ্য করতে সক্ষম। জন্ম হল হোমিওপ্যাথির। হোমিওপ্যাথি মানে সমবিধান মতের চিকিত্সা।\nএরপর এ নিয়মে, সুস্থ দেহে তার ও বন্ধুবর্গের মধ্যে নানা প্রকার ভেষজের পরীক্ষা করতে আরম্ভ করলেন। রোগীদের ওষুধ দিয়ে পর্যবেক্ষণ চলতে থাকল। এভাবে গবেষণা চালাতে থাকলেন। তখন তিনি কোনিভাশ্লটার নগরে বাস করছিলেন। ১৭৯৩ সালে হের ক্লকিং ব্রেং নামে এক ভদ্রলোক উন্মাদ রোগে ভুগছিলেন। তত্কালীন চিকিত্সায় কোনো উপকার না হওয়ায় বাড়ির লোকেরা হ্যানিম্যানের নিকট আসেন এবং ভদ্রলোক আরোগ্য লাভ করেন। ১৭৯৬ সালে ওই স্থানে স্কার্লেট ফিভারের এক মহামারি দেখা দেয়। এ রোগে আক্রান্ত বহু রোগীকে বেলেডোনা নামক ওষুধের সাহায্যে তিনি আরোগ্য করেন।\nতাঁর গবেষণার কাজ একটি সঠিক পথে এগুচ্ছে বুঝতে পেরে ডা. হিউফল্যান্ড সম্পাদিত ‘জার্নাল ফর দি প্রাকটিসিং ফিজিশিয়ান’ নামের পত্রিকায় একটি প্রবন্ধ প্রকাশ করেন। যার নাম ছিল ‘অন এ নিউ প্রিন্সিপাল ফর অ্যাসারটেইনিং দি কিউরেটিভ প্রপারটিস অফ ড্রাগস।’ এ প্রবন্ধে ৬০টি ওষুধের ক্রিয়া এবং বিভিন্ন প্রকার রোগ আরোগ্যের শক্তি সম্বন্ধে উল্লেখ করেন। ওই প্রবন্ধে তিনি এ অভিমত প্রকাশ করেন যে, হোমিওপ্যাথি মতের চিকিত্সা সঠিক, যুক্তিযুক্ত, বিজ্ঞানসম্মত ও কালোপযোগী।\nধীরে ধীরে হোমিও চিকিত্সার সাফল্য প্রচার হতে লাগল। এ কারণে ওষুধের প্রয়োজনীয়তা বাড়ল। হ্যানিম্যান তখন ওষুধ প্রস্তুত করে বিক্রি করতে থাকেন। তাঁর চিকিত্সা এবং গবেষণার সফলতা ব্যাপকভাবে ছড়িয়ে পড়ে। তার ফলে ওই অঞ্চলের ঔষধ প্রস্তুতকারকদের ওষুধের ব্যবসার ক্ষতি হতে থাকে। ওষুধ প্রস্তুতকারকরা বেআইনি ওষুধ তৈরির দায়ে হ্যানিম্যানকে তাড়িয়ে দিল শহর থেকে। এমন দুর্ঘটনা মহান এ বিজ্ঞানীর জীবনে বহুবার ঘটেছে, তবু গবেষণার কাজ তিনি বন্ধ করেননি। তারপর আজ প্রায় ২১৩ বছর অতিক্রান্ত হয়ে গেছে।\nহ্যানিম্যান ওই যুগে গবেষণাকালে রোগ সংক্রমণ সম্বন্ধে এ অভিমত প্রকাশ করেছেন যে, অতি সূক্ষ্ম এক প্রকার রোগাত্পাদিকা শক্তির দ্বারা বিভিন্ন প্রকার রোগ সংক্রমণ হয়ে থাকে। অতি সূক্ষ্ম রোগ শক্তির প্রতিকারের জন্য প্রয়োজনবোধ করলেন শক্তিশালী ওষুধের। সূক্ষ্ম থেকে অতিসূক্ষ্ম শক্তিসম্পন্ন ওষুধ তৈরির তথ্য আবিষ্কার করলেন। প্রত্যক্ষ করলেন, এ ওষুধ দ্বারা রোগীর রোগ আরোগ্য হয়। রোগীদের দ্রুত ও স্থায়ীভাবে সুস্বাস্থ্য লাভ করতে দেখলেন তখন তিনি অভিমত দিলেন, উপযুক্তভাবে এ ওষুধ প্রয়োগে সকল প্রকার রোগের চিকিত্সা ও দ্রুত নিরাময় সম্ভব, যা আমরা আজ প্রত্যক্ষ করছি।\nনদীর পানি যেমন এক জায়গায় দাঁড়িয়ে থাকে না, বিজ্ঞানও তাই। আজ ‘জিন’ গবেষকরা দাবি করছেন, মানুষের বহু প্রকার রোগ বংশগতভাবে প্রকাশ পেয়ে থাকে। যার প্রভাব জিনের মধ্যে পুরুষাক্রমে নিহিত আছে। যার ক্রমবিকাশ নানা রোগের মধ্য দিয়ে প্রকাশ পায়। হ্যানিম্যান এ প্রকার রোগ হওয়ার মূলে, মানব শরীরে নিহিত এক প্রকার বিষের প্রভাবের কথা বলেছেন। যা দীর্ঘকাল ধরে পুরুষানুক্রমে নানা বিবর্তনের মধ্য দিয়ে নানা প্রকার জটিল রোগের সৃষ্টি করে থাকে। এ রোগ প্রবাহের বিষকে তিনি এক কথায় সোরা মায়া জাম নামে চিহ্নিত করেছেন। তিনি জটিল রোগ চিকিত্সার সময় বংশ ইতিহাস ও রোগীর আচার-ব্যবহার ও জীবন ধারার প্রতি বিশেষভাবে নজর দিতে বলেছেন।\nআজও আমরা শ্রদ্ধেয় এ বিজ্ঞানীর সঠিক মূল্যায়ন করতে পারিনি। বুঝে উঠতে পারিনি তাঁর গবেষণার প্রকৃত তাত্পর্য। তবু এ কথা সত্য, সঠিক হোমিও চিকিত্সায় রোগী যেমন দ্রুত সুস্বাস্থ্য লাভ করে, তেমনি ক্রমাগত ভুল চিকিত্সায় রোগী আরোগ্যের বাইরে চলে যায়। জটিল হয়ে পড়ে রোগের গতি-প্রকৃতি।\nরোগীর মধ্যে শক্তিকৃত হোমিও ওষুধের ক্রিয়া-প্রতিক্রিয়া অবশ্য লক্ষ্য করা সম্ভব। যার মধ্যে লুকিয়ে আছে বৈজ্ঞানিক সত্য। যার সঠিক মূল্যায়ন এখনও পর্যন্ত সম্ভব হয়নি।\nপর্যবেক্ষণশীল চিকিত্সক এবং গবেষকদের কাছে এ বৈজ্ঞানিক সত্য অবশ্যই প্রকাশ হয়ে পড়বে। ধীরে ধীরে মূল্যায়ন করা সম্ভব হবে মহান এ বিজ্ঞানীর বৈজ্ঞানিক তত্ত্ব এবং তথ্যসমূহ।\nজীবনের শেষ মুহূর্তে ১৮৪৩ সালের ২ জুলাই রাতের অন্ধকার ছেদ করে প্রভাকর যখন ক্রমেই প্রস্ফুটিত হচ্ছিল, প্রাণত্যাগের পূর্বমুহূর্তে এ বিজ্ঞানী প্রিয়জনদের ধীরে ধীরে বলেছিলেন ‘আমার জীবন বৃথা যায়নি’।


রাঙামাটি পর্যটন কেন্দ্র বন্ধ ঘোষণা | 634201|| Bangladesh Pratidin\nরাঙামাটি পর্যটন কেন্দ্র বন্ধ…\nআপলোড : ৩১ মার্চ, ২০২১ ২৩:২৭\nরাঙামাটির পর্যটন কেন্দ্রগুলো ১৪ দিনের জন্য বন্ধ ঘোষণা করেছে জেলা প্রশাসন। গতকাল বিকালে রাঙামাটি জেলা প্রশাসনের সম্মেলন কক্ষে করোনা সংক্রমণ প্রতিরোধে করণীয় নির্ধারণে বিশেষ সভায় এ ঘোষণা দেন জেলা প্রশাসক মো. মিজানুর রহমান। তিনি বলেন, সম্প্রতি রাঙামাটিতে করোনা ভাইরাসের প্রকোপ বেড়েছে। তাই মানুষকে সচেতন করতে জেলা প্রশাসনের পক্ষ থেকে বিশেষ উদ্যোগ নেওয়া হয়েছে। মানুষের ব্যাপক সমাগম কমাতে যে সব স্থানে মানুষের ভিড় বেশি, সে স্থানগুলো চিহ্নিত করা হয়েছে।\nকারণ জনসমাগম স্থানে দ্রুত করোনা সংক্রমণ ছড়ায়। তিনি বলেন, তাই বিভিন্ন সামাজিক অনুষ্ঠান ও পর্যটন কেন্দ্রগুলোতে নিষেধাজ্ঞা আরোপ করা হয়েছে। আগামী ১৪ দিন পর্যন্ত রাঙামাটির সব পর্যটন কেন্দ্রে বন্ধ থাকবে। একই সঙ্গে ভ্রমণপিপাসু পর্যটকদের রাঙ্গামাটি ভ্রমণে নিরৎসাহিত করা হচ্ছে। পরিবেশ পরিস্থিতি দেখে পরবর্তী নির্দেশনা দেওয়া পর্যন্ত এ সিদ্ধান্ত বলবৎ থাকবে।\nরাঙামাটি অতিরিক্ত জেলা প্রশাসক (সার্বিক) মো. মামুন বলেন, রাঙামাটির মানুষকে সচেতন করতে এরই মধ্যে জেলা প্রশাসনের পক্ষ থেকে ভ্রাম্যমাণ আদালত পরিচালনা করা হচ্ছে। মানুষ যাতে সামাজিক দূরত্ব মানে আর মাস্ক পড়ে সে বিষয়ে মানুষকে বার বার নিদের্শনা দেওয়া হচ্ছে। যারা এ নিদের্শনা মানছে না তাদের শাস্তির আওতায় আনা হচ্ছে।


মানুষের শেষ পরিণতি | প্রত্যাবর্তন.কম\nহোম ইসলাম ও বিজ্ঞান কোরআন ও সুন্নাহ মানুষের শেষ পরিণতি\nমানুষের শেষ পরিণতি\nআল্লাহ তা‘আলার বাণী— إِنَّا لَا نُضِيعُ أَجۡرَ مَنۡ أَحۡسَنَ عَمَلًاরাসূলুল্লাহ সাল্লাল্লাহু আলাইহি ওয়াসাল্লামের বাণী: فَيَسْبِقُ عَلَيْهِ الْكِتَابُ فَيَعْمَلُ بِعَمَلِ أَهْلِ النَّارِ “তার ওপর তার ভাগ্য জয়ী হয় ফলে সে জাহান্নামীদের আমল করে..।”\nপ্রশ্ন: শাইখ রহ. কে রাসূলের বাণী—\nفَإِنَّ أَحَدَكُمْ لَيَعْمَلُ بِعَمَلِ أَهْلِ الْجَنَّةِ حَتَّى مَا يَكُونَ بَيْنَهُ وَبَيْنَهَا إِلاَّ ذِرَاعٌ أَوْ قِيدُ ذِرَاعٍ فَيَسْبِقُ عَلَيْهِ الْكِتَابُ فَيَعْمَلُ بِعَمَلِ أَهْلِ النَّارِ فَيَدْخُلُهَا وَإِنَّ أَحَدَكُمْ لَيَعْمَلُ بِعَمَلِ أَهْلِ النَّارِ حَتَّى مَا يَكُونَ بَيْنَهُ وَبَيْنَهَا إِلاَّ ذِرَاعٌ أَوْ قِيدُ ذِرَاعٍ فَيَسْبِقُ عَلَيْهِ الْكِتَابُ فَيَعْمَلُ بِعَمَلِ أَهْلِ الْجَنَّةِ فَيَدْخُلُهَا ». “এক ব্যক্তি জান্নাতী মানুষের আমল করতে থাকে। এমনকি তার মাঝে ও জান্নাতে প্রবেশের মাঝে কেবল এ বিঘাত পরিমাণ ব্যবধান থাকে। তারপর তার ওপর তার ভাগ্য জয়ী হয় এবং সে জাহান্নামী লোকের মতো কর্ম করে ফলে সে জাহান্নামে প্রবেশ করে। এক ব্যক্তি জাহান্নামী মানুষের আমল করতে থাকে। এমনকি তার মাঝে ও জাহান্নামে প্রবেশের মাঝে কেবল এ বিঘাত পরিমাণ ব্যবধান থাকে। তারপর তার ওপর তার ভাগ্য জয়ী হয় এবং সে জান্নাতী লোকের মতো আমল করে। ফলে সে জান্নাতে প্রবেশ করে।” সম্পর্কে জিজ্ঞাসা করা হলো যে, এ বাণীটি আল্লাহর বাণীর: ﴿إِنَّ ٱلَّذِينَ ءَامَنُواْ وَعَمِلُواْ ٱلصَّٰلِحَٰتِ إِنَّا لَا نُضِيعُ أَجۡرَ مَنۡ أَحۡسَنَ عَمَلًا ٣٠﴾ [الكهف: ٣٠] “নিশ্চয় যারা ঈমান এনেছে এবং সৎকাজ করেছে, নিশ্চয় আমি এমন কারো প্রতিদান নষ্ট করব না, যে সুকর্ম করেছে।” [সূরা আল-কাহাফ, আয়াত: ৩০] বিরোধী কিনা?\nউত্তর: শাইখ রহ. উত্তর দেন যে, এ হাদীসটি আব্দুল্লাহ ইবন মাসউদ রাদিয়াল্লাহু আনহু থেকে বর্ণিত। হাদীসে রাসূলুল্লাহ সাল্লাল্লাহু আলাইহি ওয়াসাল্লাম সংবাদ দেন যে, এক ব্যক্তি জান্নাতী মানুষের আমল করতে থাকবে। তার সময় ফুরিয়ে যাওয়া ও মৃত্যু নিকটবর্তী হওয়ার কারণে। তারপর তার ওপর তার ভাগ্য যাতে তার জাহান্নামী হওয়ার কথা পূর্বেই লিপিবদ্ধ হয়েছিল জয়ী হয় এবং সে জাহান্নামী লোকের মতো কর্ম করে এবং জাহান্নামে প্রবেশ করে। এ হলো মানুষের নিকট যা প্রকাশ পায় যেমনটি বিশুদ্ধ হাদীসে এসেছে— إن الرجل ليعمل عمل أهل الجنة فيما يبدو للناس وهو من أهل النار“এক ব্যক্তি মানুষের বাহ্যিক দৃষ্টিতে জান্নাতী মানুষের আমল করতে থাকবে। অথচ সে জাহান্নামী।” -আল্লাহর নিকট ক্ষমা চাই- এ রকমভাবে দ্বিতীয় ব্যক্তির ক্ষেত্রেও তাই। একজন মানুষ জাহান্নামী মানুষের কর্ম করে। তারপর যখন তার মৃত্যু নিকটে এসে যায়, তখন আল্লাহ তা‘আলা তাকে তাওবা করা ও ফিরে আসার সুযোগ দেন তখন সে জান্নাতীতের আমল করে এবং সে জান্নাতে প্রবেশ করে।\nপ্রশ্নকারী প্রশ্নে যে আয়াত উল্লেখ করেছে তা হাদীসের সাথে বিরোধপূর্ণ নয়। কারণ, আল্লাহ তা‘আলা বলেন, أَجۡرَ مَنۡ أَحۡسَنَ عَمَلًا অর্থাৎ যে ব্যক্তি ভালো কর্ম করে বাহ্যিক ও অভ্যন্তর উভয় অবস্থায়, অবশ্যই তার বিনিময়কে আল্লাহ তা‘আলা নষ্ট করবেন না। কিন্তু প্রথম ব্যক্তি যিনি জান্নাতী লোকের আমল করে অতঃপর তার ওপর পূর্ব নির্ধারিত ভাগ্য জয়ী হয়, এ লোকটি মানুষের চোখে ও বাহ্যিক দৃষ্টিতে জান্নাতী লোকের আমল করত বাস্তবে নয়। ফলে তার ভাগ্যে যা নির্ধারিত ছিল সেটাই বিজয়ী হয়। এরই ভিত্তিতে বলা বাহুল্য যে, তার আমল প্রকৃত নেক আমল নয়। তখন হাদীসটির মাঝে ও আয়াতের মাঝে কোন বিরোধ আছে বলে বিবেচিত হবে না। আল্লাহ তা‘আলাই তাওফীক দাতা।\n সহীহ বুখারী, হাদীস নং ৩২০৮\nপূর্ববর্তী আর্টিকেলকিয়ামতের দিন বান্দার আমলের ওজন\nপরবর্তী আর্টিকেলজাযিরাতুল আরবে অপরাধ সংঘটিত হওয়া বিষয়ক হাদীস


পবিত্র আল কুদস দিবস শুক্রবার - ডেইলি ফরিদগঞ্জ\n৫ই কার্তিক, ১৪২৮ বঙ্গাব্দ ভোর ৫:১৪ ১৩ই রবিউল-আউয়াল, ১৪৪৩ হিজরী\nপবিত্র আল কুদস দিবস শুক্রবার\nআগামি ২২ মে শুক্রবার পবিত্র পবিত্র জুমাতুলবিদা ও আন্তর্জাতিকভাবে মুসলীম বিশ্বে এ দিনকে আল-কুদস দিবস বলা হয় । পবিত্র জুমাতুলবিদা’হচ্ছে রমজান মাসের শেষ শুক্রবার । অনেকে ওই শুক্রবারকে ‘গরীবের হজ্জ্বের দিনও’ বলে আখ্যায়িত করে থাকেন । ফলে দেশের ছোটবড় সকল মসজিদেই মুসল্লিদের নামাজ আদায়ের সুবিধার্থে বিশেষ ব্যবস্থা গ্রহণ করা হয় । দিবসটির বিশেষ তাৎপর্য থাকায় দিনটি মুসলীম জাহান পালন করে আসছে।\n১৯৭৯ সালে ইরানে সংঘটিত ইসলামি বিপ্লবের মহান নেতা ইমাম খোমেনি আল আকসা মসজিদকে মুক্তির লক্ষে সমগ্র মুসলিম উম্মাহকে প্রতিবছর রমজানের শেষ শুক্রবারকে আল কুদস দিবস হিসেবে পালনের আহবান জানান এবং সে থেকে সারা বিশ্বে এ দিবসটি পালন হয়ে আসছে।\nআল-কুদস দিবসের প্রেক্ষাপট\nবায়তুল মোকাদ্দাস হচ্ছে ইসলামের প্রথম কেবলা মক্কা ও মদিনার পর তৃতীয় পবিত্র স্থান। হজরত রাসুলে করিম (সা.) মক্কার মসজিদুল হারাম, মদিনার মসজিদুন্নবী ও বায়তুল মোকাদ্দাস মসজিদের উদ্দেশে সফরকে বিশেষভাবে সওয়াবের কাজ হিসেবে উল্লেখ করেছেন,যা অন্য কোনো মসজিদ সম্পর্কে করেন নি।\nহিজরতের পর বায়তুল মোকাদ্দাস ইসলামের প্রথম কেবলা। বায়তুল মোকাদ্দাস দুনিয়ার জন্য অসংখ্য ভূখন্ডের মতো কোনো সাধারণ ভূখন্ড নয় । বায়তুল মোকাদ্দাস মসজিদ এবং তার আশপাশের এলাকা বহু নবীর স্মৃতি বিজড়িত । এ পবিত্র নাম শুধু একটি স্থানের সঙ্গে জড়িত নয় বরং এ নাম সব মুসলমানের ঈমান ও সংস্কৃতির অবিচ্ছেদ্য অঙ্গ। এখানে রয়েছে অসংখ্য নবী-রাসুলের মাজার। ওহি ও ইসলামের অবতরণস্থল এ নগরী নবীদের দ্বীন প্রচারের কেন্দ্রভূমি।\nইবরাহিম (আ.) কাবাঘর নির্মাণের ৪০ বছর পর ইয়াকুব (আ.) জেরু জালেমে আল আকসা মসজিদ নির্মাণ করেন । অতঃপর সুলায়মান (আ.) এ পবিত্র মসজিদের পুনর্র্নিমাণ করেন। ৬৩৮ সালে দ্বিতীয় খলিফা ওমর (রা.) এর খেলাফতকালে পুরো বায়তুল মোকাদ্দাস এলাকা মুসলমানদের দখলে আসে।\n১০৯৬ সালে খ্রিস্টান ক্রুসেডাররা সমগ্র সিরিয়া ও ফিলিস্তিন দখল করে নেয়ার পর বায়তুল মোকাদ্দাস মসজিদের ব্যাপক পরিবর্তন করে একে গির্জায় পরিণত করে। এরপর ১১৮৭ সালে মুসলিম বীর ও সিপাহসালার সুলতান সালাহ উদ্দীন আইয়ুবি জেরু জালেম শহর মুসলমানদের অধিকারে নিয়ে আসেন।\nসুলতান সালাহ উদ্দীন আইয়ুবির হাতে পরাজিত হওয়ার পর খ্রিস্ট শক্তি পিছু হটলেও ইহুদি চক্র বায়তুল মোকাদ্দাসের প্রতি লোলুপদৃষ্টি ফেলে। তারা ফিলিস্তিন থেকে শুরু করে সুদূর মদিনা পর্যন্ত সারা মুসলিম এলাকা নিয়ে বৃহত্তর ইসরাইল রাষ্ট্র প্রতিষ্ঠার ষড়যন্ত্র করে।\nতারা তাদের এ উদ্দেশ্য বাস্তবায়নের জন্য তুরস্কের তৎকালীন শাসক সুলতান আবদুল হামিদের কাছে ফিলিস্তিনে জমি কেনার অনুমতি চায় এবং এর বিনিময়ে তারা তুরস্কের সব বিদেশি ঋণ পরিশোধ করে দেবে বলে অঙ্গীকার করে । সুলতান তাদের এ ষড়যন্ত্রমূলক প্রস্তাব মানেন নি। কিন্তু তা সত্ত্বেও ইহুদিরা গোপনে জমি কিনতে থাকে।\n১৯১৭ সালে ব্রিটিশরা ফিলিস্তিনে প্রবেশ করে এবং ১৯২০ সালে সেখানে পূর্ণ কর্তৃত্ব প্রতিষ্ঠা করে এবং স্যার হার্বার্টে স্যামুয়েল নামে একজন ইহুদিকে সেখানে ব্রিটিশ কমিশনার নিযুক্ত করেন । এ জমি কেনায় বহিরাগত ইহুদিদের জন্য ফিলিস্তিনিদের দুয়ার খুলে যায়। সাম্রাজ্যবাদী আমেরিকা ইহুদিবাদী উগ্র সংস্থাগুলোকে ফিলিস্তিনে বসবাস ও জমি কেনার জন্য কোটি কোটি ডলার প্রদান করে।\n১৯৪৮ সালের ১৫ মে বেলফোর ঘোষণার মাধ্যমে ফিলিস্তিনে অবৈধ ইসরাইল রাষ্ট্র প্রতিষ্ঠিত হয় । এ রাষ্ট্র প্রতিষ্ঠা লাভের পর ইহুদিরা আরও বেপরোয়া হয়ে ওঠে। তাদের অত্যাচারে জর্জরিত আরবরা জীবন বাঁচাতে দলে দলে দেশ ছেড়ে যেতে বাধ্য হন। এ সত্ত্বেও তখনও বায়তুল মোকাদ্দাস মুসলমানদের দখলে ছিল।\n১৯৬৭ সালের আরব-ইসরাইল যুদ্ধের মাধ্যমেও তা উদ্ধার করা সম্ভব হয়নি। ফিলিস্তিনের নির্যাতিত জনগণ দীর্ঘদিন ধরে তাদের আবাসভূমি ও আল কুদস উদ্ধারের জন্য রক্তক্ষয়ী সংগ্রাম চালিয়ে যাচ্ছে। তাদের সংগ্রামে দিশেহারা হয়ে ইসরাইল ফিলিস্তিনের মধ্যে ভাঙন ধরানোর জন্য ফিলিস্তিনের একটি ক্ষুদ্র অংশে সীমিত স্বায়ত্ত শাসনের কথা বলে কিছুসংখ্যক নেতাকে বিভ্রান্ত করেছে।\nতথাকথিত শান্তি আলোচনার সুযোগে তারা একে একে ফিলিস্তিনের প্রকৃত সংগ্রামী নেতাদের হত্যা করে চলছে এবং নতুন নতুন এলাকা দখল করে ইহুদি বসতি সম্প্রসারণ অব্যাহত রেখেছে। এমনকি ফিলিস্তিনে মানবিক ত্রাণ সহায়তা পৌঁছা পর্যন্ত তারা বাধা দান করছে।\n২০১০ সালে তুরস্ক বিভিন্ন দেশের ত্রাণসামগ্রীসহ জাহাজবহর ফ্লেটিলায় আক্রমণ চালিয়ে ২০ জন বেসামরিক ত্রাণকর্মীকে হত্যা করে । পশ্চিমা বৃহৎ শক্তিবর্গ ও ইহুদিবাদী চক্র শুধু ফিলিস্তিনের মুসলমানদের ওপরই তাদের নির্যাতন সীমাবদ্ধ রাখেনি। তারা বিশ্বব্যাপি মুসলমানদের বিরুদ্ধে ক্রুসেড শুরু করেছে। বিভিন্ন মুসলিম রাষ্ট্রে সামরিক ঘাঁটি প্রতিষ্ঠা করে।\nএদিকে পবিত্র জুমাতুল বিদা ২২ মে । সারা দেশে এ দিনে মসজিদে মসজিদে রোজাদার মুসল্লিদের উচ্ছ্বাসমুখর উপস্থিতি ঘটে থাকে । শেষ মুহূর্তে রোজাদারদের বড় জমায়েত এ জুমাতুল বিদায় মসজিদের খতিবের মুখে বার বার ধ্বনিত হয় আল বিদা মাহে রমজান, আল বিদা মাহে রমজান।\nইসলামিক ফাউন্ডেশনের ২০১৭ সালের পরিসংখ্যান মতে, চাঁদপুরের ৪ হাজার ৮ শ’ ৪২ টি মসজিদে সংশ্লিষ্ঠ মসজিদ কমিটির সদস্যগণ স্ব স্ব মসজিদের ইমামগণের সার্বিক সহায়তায় বিশেষ আয়োজনের মাধ্যমে জুমাতুল বিদা পালিত হয়ে আসছে । সারাদেশে ২ লাখ ৪৩ হাজার মসজিদ রয়েছে ।\nরহমত, মাগফিরাত ও নাজাতের মাস মাহে রমজানের বিদায়ের সানাই খতিবদের মুখে মুখে করুণ সুরে বেজে উঠে। তখন গভীর শূন্যতা ও বেদনায় আবেগ আপ্লুত হয়ে উঠে আল্লাহর প্রিয় বান্দারা। তথ্যসূত্র : পত্র-পত্রিকা সমুহ


২২ সেপ্টেম্বর, ২০১৬, বৃহস্পতিবার০০:০০\nখুশখুশে কাশি সেরে তুলতে এই সবজির কোনও বিকল্প নেই\nসবজি স্বাস্থ্যের জন্য খুবই উপকারী। ঋতু ভেদে বছরের বিভিন্ন সময় নানা ধরনের মৌসুমী সবজি পাওয়া যায়। এসব সবজি খেলে... বিস্তারিত\nগর্ভাবস্থায় সন্তান ছেলে নাকি মেয়ে, জানবেন যেভাবে\nপ্রতিটি মা-বাবারই ইচ্ছা থাকে গর্ভের সন্তান ছেলে নাকি মেয়ে হবে তা আগেভাগে জানার। আর এর জন্য অন্ত:স্বত্ত্বা হওয়ার... বিস্তারিত\nরক্তদানের ফলে হৃদরোগ ও ক্যান্সারের ঝুঁকি কমায়\nস্বেচ্ছায় রক্তদান করে বহু মানুষ প্রতিনিয়ত বাঁচাচ্ছেন লাখো মানুষের প্রাণ। সাধারণ জনগণকে রক্তদানে উৎসাহিত... বিস্তারিত\nএবার জুয়া খেলার অপরাধে গ্রেফতার গাধা\nজুয়া খেলার অপরাধে এবারে পাকিস্তানে গ্রেফতার করা হল এক গাধাকে। আর সেই গাধাকে পুলিশ বেঁধে রেখেছে থানার... বিস্তারিত\nব্রিজের ওপর বসে একা কেঁদেই চলেছে কুকুরটি\nচীনের উহানের ব্রিজ থেকে ক'দিন আগে নদীতে ঝাঁপ দিয়ে আত্মহত্যা করেছিলেন মনিব। সেই ঘটনা নিজের চোখেই দেখেছে কুকুরটি।... বিস্তারিত\nমাতলামির অভিযোগে এক বানরকে দেওয়া হল মৃত্যুদণ্ড\nমদ খেতে না পেয়ে মানুষের ওপর হামলা চালানোর অভিযোগ ছিল কালুয়া নামের এক বানরের বিরুদ্ধে। মির্জাপুর জেলায় প্রায় ২৫০... বিস্তারিত\nভারতের সঙ্গে আরও সংঘর্ষ চাই না জানাল চীন\nগালওয়ান উপত্যকায় সংঘর্ষে পিপল'স লিবারেশন আর্মির কত জন সেনা নিহত হয়েছেন, তা নিয়ে এখনও মুখ খোলেনি চীন। যদিও ওই... বিস্তারিত\nকাশ্মীরে একদিনে আট জঙ্গি খতম সেনাবাহিনীর হাতে!\nচিন সেনাদের সঙ্গে সংঘর্ষে ২০ ভারতীয় সেনার মৃত্যুতে দেশনারে শোকের ছায়া। সেই শোকের যাবে কাশ্মীরে ভারতীয়... বিস্তারিত\nমুক্তি পেলেন চিনা সেনাদের হাতে আটক হওয়া ১০ ভারতীয় জওয়ান!\nগালওয়ান উপত্যকায় চিনা হামলায় ২০ ভারতীয় সেনার মৃত্যুর পর আরো জানা গেছে চিনা সেনাদের হাতে আহত ৭৬ জন জওয়ান বিভিন্ন... বিস্তারিত\nসংঘর্ষের আগে গালওয়ান নদীতে বাঁধ দিতে চেয়েছিল চিন!\nলাদাখের গালওয়ান সীমান্তে চিনা সেনাদের হামলাকে কেন্দ্র করে নানা চাঞ্চল্যকর তথ্য সামনে আসতে শুরু করেছে। চিনা... বিস্তারিত\nতদন্তে নতুন মোড়, সুশান্তের ফ্ল্যাট থেকে উদ্ধার ৫ ডায়েরি\nসুশান্ত সিং রাজপুতের মৃত্যুর পর তদন্তের স্বার্থে এবার বড় পদক্ষেপ গ্রহণ করছে মুম্বই পুলিশ। এদিন আবার সুশান্তের... বিস্তারিত\nসীমান্তে ভারত ও চীনের সেনাবাহিনীর যুদ্ধকালীন প্রস্তুতি\nচীনা বাহিনীর সঙ্গে সংঘর্ষে লাদাখে অন্তত ২০ জন ভারতীয় সেনার মৃত্যুর পর চীনকে উচিত জবাব দিতে মুখিয়ে ভারতীয়... বিস্তারিত


'সফলতা'- এটা কি রংধনুর সাত রং ?\nহোমইসলামিক মূল্যবোধ'সফলতা'- এটা কি রংধনুর সাত রং ?\n১৯১৪ সালের ২৮ জুন বসনিয়ার রাজধানী সারায়েভো শহরে অস্ট্রিয়ার যুবরাজ আর্কডিউক ফ্রানৎস ফার্ডিনান্ড এক সার্বিয়াবাসীর গুলিতে নিহত হন। অস্ট্রিয়া এ হত্যাকাণ্ডের জন্য সার্বিয়াকে দায়ী করে এবং ওই বছরের ২৮ জুন সার্বিয়ার বিরুদ্ধে যুদ্ধ ঘোষণা করে। এ যুদ্ধে দুদেশের বন্ধু রাষ্ট্রগুলো ধীরে ধীরে জড়িয়ে পড়ে। এভাবে প্রথম বিশ্বযুদ্ধের (১৯১৪-১৯১৮) সূচনা হয়। তবে অস্ট্রিয়ার যুবরাজ হত্যাকাণ্ডই প্রথম বিশ্বযুদ্ধের একমাত্র কারণ ছিল না। উনিশ শতকে শিল্পে বিপ্লবের কারণে সহজে কাঁচামাল সংগ্রহ এবং তৈরি পণ্য বিক্রির জন্য উপনিবেশ স্থাপনে প্রতিযোগিতা এবং আগের দ্বন্দ্ব-সংঘাত ইত্যাদিও প্রথম বিশ্ব যুদ্ধের কারণ। প্রথম বিশ্বযুদ্ধে একপক্ষে ছিল অস্ট্রিয়া, জার্মানি, হাঙ্গেরি, বুলগেরিয়া। যাদের বলা হতো কেন্দ্রীয় শক্তি। আর অপরপক্ষে ছিল সার্বিয়া, রাশিয়া, ব্রিটেনে, ফ্রান্স, জাপান, ইতালি ও আমেরিকা। যাদের বলা হতো মিত্রশক্তি।\nপ্রায় ১ কোটি লোকের জীবন হারানো ও আরো কয়েক কোটি মানুষের ভোগান্তি এবং ক্ষমতাশীল রাষ্ট্রগুলোর মধ্যে দিন দিন দ্বন্দ্ব বৃদ্ধি ও দ্বিতীয় বিশ্বযুদ্ধের সূত্রপাত।\n১৯৩৯ সাল থেকে ১৯৪৫ সাল, এই ছয় বছর দ্বিতীয় বিশ্বযুদ্ধের সময়সীমা ধরা হলেও ১৯৩৯ সালের আগে এশিয়ায় সংগঠিত কয়েকটি সংঘর্ষকে দ্বিতীয় বিশ্বযুদ্ধের অংশ হিসেবে গণ্য করা হয়। তৎকালীন বিশ্বে সকল পরাশক্তি এবং বেশিরভাগ রাষ্ট্রই এই যুদ্ধে জড়িয়ে পড়ে এবং দুইটি বিপরীত সামরিক জোটের সৃষ্টি হয়; মিত্রশক্তি আর অক্ষশক্তি। এই মহাসমরকে ইতিহাসের সবচেয়ে বিস্তৃত যুদ্ধ বলে ধরা হয়, যাতে ৩০টি দেশের সব মিলিয়ে ১০ কোটিরও বেশি সামরিক সদস্য অংশগ্রহণ করে।\nপ্রথম বিশ্বযুদ্ধ থেকে দ্বিগুণ ক্ষয়ক্ষতি এবং জাতিসঙ্ঘ (রাষ্ট্রসঙ্ঘ) নামক বিশ্বের জাতিসমূহের একটি সংগঠন সৃষ্টি, যার লক্ষ্য হলো আন্তর্জাতিক অঙ্গনে আইন, নিরাপত্তা, অর্থনৈতিক উন্নয়ন, সামাজিক অগ্রগতি এবং মানবাধিকার বিষয়ে পারষ্পরিক সহযোগিতার পরিবেশ সৃষ্টি করা। কিন্তু বর্তমান বিশ্বের পরিস্থিতিই বলে দিচ্ছে জাতিসঙ্ঘের চরম ব্যর্থতার কথা! যা কেবল আনুষ্ঠানিকভাবে ঘোষণা করার অপেক্ষায় ।\nবর্তমান বাংলাদেশ। যেখানে দেশের সীমান্ত থেকে শুরু করে শয়নকক্ষেও মানুষ আজ নিরাপত্তাহীন অনুভব করে।\nঘটনা তিনটির সফলতার হার:\nউপরের ঘটনা তিনটির পেছনে অবশ্যই যৌক্তিক কারণ ছিলো এবং কেউ কেউ ভিন্ন রঙে সফলও হয়েছে বটে । কিন্তু এই সফলতার স্থায়িত্বকাল নিয়েই যত কথা । প্রথম বিশ্বযুদ্ধে যা পেয়েছে তা দ্বিতীয় বিশ্বযুদ্ধ এসে মুছে দিয়েছে । দ্বিতীয় বিশ্বযুদ্ধে যা পেয়েছে বর্তমানে তা হারিয়ে যাচ্ছে । অর্থাৎ কোনটার সফলতাই স্থায়িত্ব পাচ্ছে না । বরং কখনো কখনো পুরো বিপরীত বেশই ধারণ করছে । তাই কোথায় শান্তি কোথায় নরক তা বুঝে উঠাই মুশকিল । আর বাংলাদেশের কথা চিন্তা করলে এই সফলতা বড়ই বৈচিত্রময় । কারণ এর রং দেশ পরিচালকের হাত ধরে বদলায় । তাইতো কখনো বাংলাদেশ হয় আমার, আপনার, সবার; আবার কখনো হয় সরকারের; আবার কখনোবা বিদেশী প্রভুদের ।\nআর এই অস্থায়ী সফলতার পেছনে যে জিনিসটার অভাব তা হলো 'প্রকৃত উদ্দেশ্য' । অর্থাৎ যে উদ্দেশ্যের মধ্যে রয়েছে সত্য ও ন্যায়ের বহিঃপ্রকাশ । আর এই উদ্দেশ্যটা কেমন হবে তা বুঝতে স্থায়ী সফলতা লাভকারীদের ইতিহাস জানা আবশ্যক । তাই আসুন ফেলে আসা ছোট ছোট ইতিহাসের স্থায়ী সফলতার দিকে একটু তাকাই-\nহযরত আব্দুল্লাহ ইবনে আব্বাস (রা:) বলেছেন, বদরের যুদ্ধের দিন আল্লাহর নবী (সা:) দোয়া করতে গিয়ে বললেন, হে আল্লাহ! আমি তোমার ওয়াদা ও প্রতিশ্রুতি পূরণ করার জন্য প্রার্থনা করছি । হে আল্লাহ! তুমি যদি চাও (কাফিররা) আমাদের বিরুদ্ধে জয়লাভ করুক তাহলে তোমার ইবাদাতের লোক আর থাকবে না । । এতটুকু কথা বলার পর আবু বকর (রা:) তাঁর হাত ধরে বললেন, যথেষ্ট হয়েছে । তখন রাসূলুল্লাহ উঠলেন এবং এ আয়াত পড়লেন, শত্রুদল অচিরেই পরাস্ত হবে এবং পৃষ্ঠপ্রদর্শন করবে । -(বুখারীঃ ৩৬৬২; আ: প্র:)\nহযরত আব্দুল্লাহ ইবনে আব্বাস (রা:) বলেন, বদরের যুদ্ধের দিন আল্লাহর নবী (সা:) বললেন, "এই তো জীবরাঈল (আ:) । ঘোড়ার মাথায় হাত দিয়ে চেপে ধরে যুদ্ধাস্ত্রে সজ্জিত হয়ে তিনি এসে গেছেন" -(বুখারীঃ ৩৬৯৯; আ: প্র:) ।অর্থাৎ ৩১৩ জনের মুসলিম কাফেলা ১০০০ জনের কাফির বাহিনীকে হারিয়ে দিয়ে মহান সৃষ্টিকর্তার কৃতজ্ঞতা প্রকাশ করে নিলো এবং সত্য প্রতিষ্ঠায় নিজেদের উৎস্বর্গ করতে আরো উৎসাহিত হলো ।\nমাত্র তিন হাজার মুসলিম সেনার বিরুদ্ধে এক লক্ষ সুসজ্জিত রোমান সেনা লড়তে এসেছে। রাসুলুল্লাহ সাঃ যখন এ যুদ্ধে বাহিনী পাঠান, তখন তিনি এমন নির্দেশনা দিয়েছিলেন যা তিনি এর আগে কখনও দেননি। তিনি বলেছিলেন, “এ যুদ্ধে তোমাদের নেতৃত্ব দেবে যায়িদ বিন হারিসা (রাসুলুল্লাহ সাঃ এর আযাদকৃত দাস)। যায়িদ যদি শহীদ হয় তাহলে নেতৃত্ব দেবে জাফর বিন আবু তালিব (রাসুলুল্লাহ সাঃ এর চাচাত ভাই এবং আলী রাঃ এর বড় ভাই), আর জাফর যদি শাহীদ হয় তাহলে নেতৃত্ব দেবে আব্দুল্লাহ বিন রাওয়াহা (মদীনার আনসার ও তৎকালীন আরবের বিখ্যাত কবি)। আর যদি আব্দুল্লাহ শহীদ হয়, তাহলে তোমরা নিজেরা তোমাদের পরবর্তি নেতা ঠিক করবে”। রাসুলুল্লাহ সাঃ এর এই ঘোষণা শুনে অনেকেই নিশ্চিত হয়ে গিয়েছিলো যে, রাসুলের উল্লেখ করা তিন সাহাবা সত্যিই শহীদ হতে যাচ্ছেন।\nমুসলিম বাহিনী যখন মু’তায় পৌঁছালো, তারা বিস্ময়ের সাথে দেখলো যে লক্ষ সেনার রোমান বাহিনী প্রস্তুত তাদের মোকাবেলা করার জন্য। এমন নাজুক অবস্থায় অনেকে মন্তব্য করল ফিরে যাওয়ার জন্য। কিন্তু সেনাপতি যায়িদ বিন হারিসা সহ অধিকাংশ মুসলিম মত প্রকাশ করলেন যে, আমরা পিছু হটে যাবার জন্য এখানে আসিনি। আমরা শহীদ হবার উদ্দেশ্য নিয়েই মদীনা থেকে বের হয়েছি এবং এটা হয়তো আল্লাহর পক্ষ থেকে একটা সুযোগ আমাদের জন্য। অবশেষে সুবিশাল রোমান বাহিনীকে অবাক করে দিয়ে মাত্র তিন হাজার অকুতোভয় সাহাবা বাহিনী মুখোমুখি দাঁড়িয়ে গেলো। আল্লাহু আকবার।\nরক্তক্ষয়ী যুদ্ধ শুরু হলো। রাসুলুল্লাহ সাঃ এর ঘোষণা অনুযায়ী যায়িদ, জাফর আর আব্দুল্লাহ রাঃ একে একে শহীদ হলেন। এরপর মুসলিম বাহিনী যখন প্রায় ছন্নছাড়া, তখন বিখ্যাত সাহাবী সাবিত বিন আরকাম রাঃ মুসলিমদের পতাকা তুলে নিয়ে খালিদ বিন ওয়ালিদের হাতে দেন। খালিদ তখন মাত্র নও মুসলিম, আর সেখানে বিখ্যাত মুহাজির ও আনসারী সাহাবারাও ছিলেন, তাই খালিদ এ নেতৃত্ব গ্রহণে অস্বীকার করলেন। কিন্তু সকল সাহাবা খালিদকে নেতৃত্ব গ্রহণের আহবান জানালেন। খালিদ অনিচ্ছা সত্বেও তুলে নিলেন মুসলিম বাহিনীর পতাকা। দ্রুত তিনি সমর কৌশল পরিবর্তন করে রোমান বাহিনীকে রুখে দাঁড়ালেন। মুসলিমদের এই আকস্মিক রণকৌশল দেখে রোমানরা মুসলিম বাহিনীকে সমূলে ধ্বংস করার পরিবর্তে যুদ্ধ বন্ধ করার পথ অবলম্বন করল। আর এ অবস্থাতেই বুদ্ধিমান খালিদ তাঁর অবশিষ্ট সেনাদল অক্ষত রেখে মদীনা ফিরে চললেন। বস্তুত মু’তার এ যুদ্ধে কোন বাহিনীর জয় হয়নি। তবে সমর বিশ্লেষণ অনুযায়ী এটা ছিল মুসলিম বাহিনীর জয়, যেভাবে তারা মাত্র তিন হাজার হয়েও এক লক্ষ সেনার মোকাবেলা করে পিছু না হটে একরকম যুদ্ধ বিরতি আদায় করে বীরের মত ফিরে এসেছিলো। বস্তুত এ যুদ্ধ রোমান সাম্রাজ্যের বুকে কাঁপন ধরিয়ে দিয়েছিল। মুসলিমদের এই দুঃসাহস তাদের ভীত করে তুলেছিল।\nমু’তার যুদ্ধ থেকে যখন এ বাহিনীটি ফিরে এসেছিলো, রাসুলুল্লাহ সাঃ মদীনা থেকে বেশ খানিকটা বাইরে গিয়ে এ দলটিকে বরণ করে এনেছিলেন। সেদিন তিনি বলেছিলেন, “খালিদ হলো সাইফুল্লাহ (আল্লাহর তলোয়ার)”। আর সেদিন থেকেই খালিদ সাইফুল্লাহ উপাধি লাভ করেন। এই খালিদ পরবর্তি যতগুলো যুদ্ধে নেতৃত্ব দিয়েছেন বা অংশ নিয়েছেন, আল্লাহ তাঁকে বিজয় দিয়েছেন। এ লোকটির মাধ্যমে আল্লাহ এমনকি মানব ইতিহাসের গতিপথ বদলে দেয়া সব যুদ্ধজয় মুসলিমদের দিয়েছেন।\nমিথ্যা ও অন্যায়ের অনুসারীরা সত্য ও ন্যায়ের উত্তরসূরীদের ভয় পেল এবং সত্য ও ন্যায়ের ঝান্ডাবাহী সাহসী সৈনিকরা নিজেদেরকে তার রবের দিকে এগিয়ে নিতে অনুপ্রাণিত হলো।\nহিজরী নবম সন। রজব মাস। রোম-সম্রাট আবার সিরিয়া সীমান্তে সৈন্য মোতায়ন করেন। খবর পেয়ে আল্লাহর রাসূল (সা) যুদ্ধাভিযানের প্রস্তুতি শরু করেন। গ্রীষ্মকাল। প্রচন্ড গরম। দেশে খাদ্যাভাব। ফসল সবেমাত্র পাকতে শুরু করেন। দূরত্ব ছিলো অনেক। মুকাবিলা ছিলো বিশাল বাহিনীর সংগে। মুসলিমরা যুদ্ধের জন্য তৈরী হন। নানা অজুহাত দেখিয়ে যুদ্ধ যাত্রা থেকে বিরত থাকে মুনাফিকরা। রজব মাসের খররোদ উপেক্ষা করে ৩০ হাজার যোদ্ধা নিয়ে আল্লাহর রাসূল (সা) নিজেই রওয়ানা হন। লক্ষ লক্ষ রোমান সৈন্য তখন অপেক্ষামান। রোম সম্রাট হিরাক্লিয়াস নিজে সেখানে উপস্থিত। ৩০ হাজার সৈন্য নিয়ে এবার মুহাম্মাদ (সা) নিজেই আসছেন, এই খবর গেলো তাঁর কাছে। দুই-এক বছর আগে তিন হাজার মুসলিম সেনা দুলাখ রোমান সেনার কিভাবে মুকাবিলা করেছিলো তাও তাঁর মনে উদিত হয়। ভাবনা পড়ে যান রোম সম্রাট। যথা সময়ে মুসলিম বাহিনী তাবুকে পৌঁছে। কিন্তু শত্রু সেনাদের কোন চিহ্ন দেখা গেলো না। জানা গেলো সবদিক ভেবে রোম সম্রাট সৈন্য প্রত্যাহার করে নেয়াই উত্তম মনে করেছেন। আল্লাহর রাসূল (সা) তাবুকে দশ দিন অবস্থান করেন। সীমান্ত অঞ্চলে শাসন-শৃংখলা সুসংহত করেন। এর পর মদীনায় ফিরে আসেন।\nসত্য ও ন্যায় প্রতিষ্ঠায় সাহসী সৈনিকরা আরো একধাপ এগিয়ে গেল এবং মহান সৃষ্টিকর্তার কৃতজ্ঞতা প্রকাশ করলো।\nইতিহাস তিনটির সফলতা:\nউপরের ইতিহাস তিনটির দিকে ফিরে তাকালে যে কেউ জয়-পরাজয় কে আলাদা করতে সক্ষম হবে (ইন শা আল্লাহ্)। তবে মুসলিমদের এই জয় কতটুকু স্থায়ী হয়েছে, তা বুঝতে হলে তাকাতে হবে একজন প্রকৃত মুসলিমের দিকে। যে কিনা ১৪০০ বছর পর এসেও আল্লাহ্ ও তাঁর রাসূল মুহাম্মদ (সা:) কে ভালোবেসে নিজের জীবন বিসর্জন দিতে সর্বদা প্রস্তুত, যে কিনা একজন বার্তাবাহক [মুহাম্মদ (সা:)] এর কথায় বিশ্বাস করে আজও ভোরবেলা ঘুম থেকে জেগে উঠে তার রবের নিকট মাথা নত করে, যে কিনা আজও একটি আদর্শের [ইসলামের] নিকট নিজের সকল চাওয়া-পাওয়াকে বন্দি করে রাখে, যে কিনা অদেখা এক স্বর্গের স্বপ্নে সর্বদা বিভোর থাকে। তহলে এই সফলতাই যে স্থায়ী সফলতা তা মেনে নিতে আর কোন স্বাভাবিক দ্বন্দ্ব রইল না। কারণ যে আদর্শ ১৪০০ বছর পর এসেও একই কথা বলে, একই জয়োধ্বনি উচ্চারণ করে সেটাই আসল, সেটাই স্থায়ী। যা চলবে কিয়ামত অবধি......। কারণ এর ভিত্তি ছিলো সত্য ও ন্যায়ের উপর, এর উদ্দেশ্য ছিলো পবিত্র ও সঠিক। তবে এই পথে বড় বাধা হল শয়তানের বিকৃত যুক্তি ও কুমন্ত্রণা। কারণ সে চায় তার অনুসারী (বিপথগামী) দলটি আরো বড় হোক।\nতাই বিভিন্ন জাতির নিকট ভিন্ন বেশে, ভিন্ন রঙে অস্থায়ী সফলতা বারবার আসলেও, মুসলিমদের নিকট স্থায়ী সফলতা আসে একই বেশে, একই রঙে। আর এই রং, আল্লাহর রং। তাই তাঁরা বলে "আমরা আল্লাহর রং গ্রহণ করেছি। আল্লাহর রং এর চাইতে উত্তম রং আর কার হতে পারে? আমরা তাঁরই ইবাদত করি।" [সূরা আল বাক্বারাহ, আয়াত -১৩৮]\nআল্লাহ্ আপনি আমাদেরকে মুসলিম হিসেবে গ্রহণ করুন । আমীন ।\nঅনুপ্রেরণা ইতিহাস ইসলামিক মূল্যবোধ\nMuhammad Alamgir alam ৮/২৬/২০১৯ ০১:১০:০০ PM\nMuhammad Alamgir alam ৮/২৬/২০১৯ ০১:৫৫:০০ PM


৭৫ বছর বয়সে পেশাদার ফুটবল ম্যাচে অভিষেক ও গোল! – Welcome to The Runner News USA\nবয়স ৭৫। চার ছেলের বাবা তিনি; নাতি-নাতনি ছয়জন! জীবনের শেষ পর্যায়ে এসে নাম লেখালেন পেশাদারি ফুটবলে। শুধু তাই নয়, এই বয়সে অভিষেক ম্যাচেই পেয়েছেন গোলের দেখা। তাতে সবচেয়ে বেশি বয়সে পেশাদারি ফুটবলে গোল করার রেকর্ডের স্বীকৃতিও পেতে যাচ্ছেন বুড়ো ফুটবলার এজেলদিন বাহাদের।\nজিম্বাবুয়ের বিপক্ষে বাংলাদেশের রানের রেকর্ড


ডাকসু নির্বাচনে নুরুল ভিপি, রাব্বানী জিএস — all-banglanews\nহোম / ক্যাম্পাস / ডাকসু নির্বাচনে নুরুল ভিপি, রাব্বানী জিএস\n১২ মার্চ, ২০১৯\t81 Views\nবহু প্রতিক্ষীত ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) ও হল সংসদ নির্বাচনে সহসভাপতি (ভিসি) পদে নুরুল হক ও সাধারণ সম্পাদক (জিএস) পদে গোলাম রাব্বানী নির্বাচিত হয়েছেন। সোমবার দিবাগত রাত সাড়ে ৩টার দিকে বিশ্ববিদ্যালয়ের উপাচার্য ও ডাকসুর সভাপতি মো. আখতারুজ্জামান এ ফলাফল ঘোষণা করেন। এদিকে এই ফলাফল ঘোষণার পরপরই সেখানে বিক্ষোভে ফেটে পড়ে ছাত্রলীগের নেতা-কর্মীরা। তারা ভিপি পদে জয়ী নুরুল হকের বিরুদ্ধে নানা স্লোগান দেন। তাকে বহিষ্কারের দাবি তোলেন।\nবিশ্ববিদ্যালয়ের সিনেট ভবনে এই ফলাফল ঘোষণা করা হয়। ঘোষিত ফলাফল অনুসারে সহসাধারণ সম্পাদক (এজিএস) পদে জয়ী হয়েছেন ঢাকা বিশ্ববিদ্যালয় শাখা ছাত্রলীগের সাধারণ সম্পাদক সাদ্দাম হোসেন। ডাকসুর ২৫ পদের মধ্যে ২৩টিতেই ছাত্রলীগের প্রার্থীরা নির্বাচিত হন। সমাজসেবা সম্পাদক পদে নির্বাচিত হন সাধারণ ছাত্র অধিকার সংরক্ষণ পরিষদের প্রার্থী আখতার হোসেন। ভিপি পদে বিজয়ী নুরুল হক কোটা সংস্কার আন্দোলনকারীদের নেতা হিসেবে পরিচিত। তিনি সাধারণ ছাত্র অধিকার সংরক্ষণ পরিষদ থেকে নির্বাচন করেন।\nঅপরদিকে হাজী মুহাম্মদ মুহসীন হল ছাত্রসংসদ নির্বাচনে ছাত্রলীগ মনোনীত প্রার্থী শহীদুল হক শিশির সহ-সভাপতি (ভিপি), মো. মেহেদী হাসান মীর্জা সাধারণ সম্পাদক (জিএস) এবং সাদিল আব্বাস সহ-সাধারণ সম্পাদক নির্বাচিত হয়েছেন। অন্যান্য সম্পাদকীয় পদে নির্বাচিত হয়েছেন, সাহিত্য সম্পাদক আবদুল্লাহ আল মামুন, সংস্কৃতি বিষয়ক সম্পাদক ইমরান হোসেন, রিডিং রুম সম্পাদক বিল্লাল হোসেন, আন্তঃক্রিড়া সম্পাদক শাহরিয়ার সনেট, বহিঃক্রিড়া সম্পাদক জাহিদুল ইসলাম এবং সদস্য পদে আবদুর রহমান, শাহ ইবনে সৈয়দ, জাহাঙ্গীর আলম এবং মুজাহিদুল ইসলাম নির্বাচিত হয়েছেন।\nহাজী মুহম্মদ মুহসীন ও স্যার সলিমুল্লাহ মুসলিম হলে পূর্ণাঙ্গ প্যানেলে জয়ী হয় ছাত্রলীগ। তবে বঙ্গবন্ধু হলে ভিপি-জিএসসহ ১১টি পদে জয়ী হয় এই প্যানেল। বাকি দুইটি পদে জয় পান স্বতন্ত্র প্রার্থীরা। এছাড়া সার্জেন্ট জহুরুল হক হলে ভিপিসহ ১২ পদেই জয় পেয়েছেন ছাত্রলীগের প্রার্থীরা। কেবল জিএস হয়েছেন স্বতন্ত্র প্রার্থী। ফজলুল হক মুসলিম হলের হল সংসদ নির্বাচনে ভিপিসহ পাঁচ পদে জয় পেয়েছেন স্বতন্ত্র প্রার্থীরা। হল সংসদের বাকি আটটি পদে জয় পেয়েছেন ছাত্রলীগের প্যানেলের প্রার্থীরা।\nশামসুন নাহার হল সংসদে ১৩ পদের মধ্যে ভিপি ও জিএসসহ আট পদেই জয় পান স্বতন্ত্র প্রার্থীরা। বঙ্গমাতা শেখ ফজিলাতুন্নেসা হলের হল সংসদ নির্বাচনেও ভিপি এবং সাহিত্য ও সংস্কৃতি সম্পাদক পদে বিজয়ী হন স্বতন্ত্র প্রার্থীরা। ঢাকা বিশ্ববিদ্যালয়ের সার্জেন্ট জহুরুল হক হল সংসদ নির্বাচনে সহ-সভাপতি (ভিপি) পদে জয় পেয়েছেন ছাত্রলীগের প্রার্থী সাইফুল্লা আব্বাছী অনন্ত। তবে এই হলে সাধারণ সম্পাদক (জিএস) পদে জয় পেয়েছেন স্বতন্ত্র জোটের প্রার্থী তৌফিকুল ইসলাম। হল সংসদের বাকি পদগুলোতে জয় পেয়েছেন ছাত্রলীগের প্যানেলের সদস্যরা।\nএদিকে ফজলুল হক মুসলিম হলের হল সংসদ নির্বাচনে ভিপিসহ পাঁচ পদে জয় পেয়েছেন স্বতন্ত্র প্রার্থীরা। হল সংসদের বাকি আটটি পদে জয় পেয়েছেন ছাত্রলীগের প্যানেলের প্রার্থীরা। সোমবার ঢাকা বিশ্ববিদ্যালয়ের শিক্ষার্থীরা তাদের নিজ নিজ আবাসিক হলে গিয়ে ডাকসু এবং হল সংসদের নেতাদের নির্বাচিত করতে তাদের ভোটাধিকার প্রয়োগ করে।\nবিশ্ববিদ্যালয়ের প্রায় ৪৩ হাজার ২৫৬ শিক্ষার্থী এ নির্বাচনে ভোটাধিকার প্রয়োগ করেন। তার মধ্যে ১৬ হাজার ২৯২ ছাত্রী এবং ২৬ হাজার ৯৬৪ ছাত্র ভোটধিকার প্রয়োগ করেন। বিশ্ববিদ্যালয়ের ১৮টি হলের ৫০০ বুথে সকাল ৮টা থেকে দুপুর ২টা পর্যন্ত বিরতিহীনভাবে ভোট গ্রহণ চলে। প্রতিটি ভোটার ডাকসু এবং হল সংসদের নির্বাচনে দু’টি আলাদা ব্যালট পেপারে ৩৮ জনকে নির্বাচিত করে। তাদের মধ্যে ডাকসুর ২৫ জন এবং হল সংসদের ১৩ জনকে নির্বাচিত করে।\nডাকসুর ২৫টি পদে মোট ২২৯ প্রার্থী প্রতিদ্বন্দ্বিতা করেন। তাদের মধ্যে ২১ জন ভাইস প্রেসিডেন্ট (ভিপি) এবং ১৪ জন সাধারণ সম্পাদক এবং ১৩ জন সহ-সাধারণ সম্পাদক পদে প্রতিদ্বন্দ্বিতা করেন।\nএছাড়াও ডাকসুর মুক্তিযুদ্ধ বিষয়ক সম্পাদক পদে ১১ জন, বিজ্ঞান ও প্রযুক্তি বিষয়ক সম্পাদক এবং কমন রুম ও ক্যাফেটেরিয়া সম্পাদক পদ দুটিতে ৯ জন করে, আন্তর্জাতিক সম্পাদক পদে ১১ জন, সাহিত্য সম্পাদক পদে ৮ জন, সাংস্কৃতিক সম্পাদক পদে ১২ জন, ক্রীড়া সম্পাদক পদে ১১ জন, পরিবহন সম্পাদক পদে ১০ জন, সমাজকল্যাণ সম্পাদক পদে ১৪ জন এবং সদস্য পদে ৮৬ জন প্রতিদ্বন্দ্বিতা করেন।\nবিশ্ববিদ্যালয়ের ১৮টি আবাসিক হলের প্রতিটিতে ১৩টি পদে হল সংসদের নির্বাচনে মোট ৫০৯ জন শিক্ষার্থী প্রতিদ্বন্ধিতা করেন। ঢাকা বিশ্ববিদ্যালয়ের (ঢাবি) উপাচার্য অধ্যাপক মো. আখতারুজ্জামান বলেন, ডাকসু নির্বাচন সুষ্ঠু ও শান্তিপূর্ণভাবে সম্পন্ন হয়েছে। ছাত্র-ছাত্রীরা সুশৃঙ্খলভাবে তাদের ভোট প্রদান করে এক উদাহরণ সৃষ্টি করেছে। উদ্যমী ছাত্র-ছাত্রীরা উৎসবমুখর পরিবেশে তাদের ভোট প্রদান করে।\nএদিকে বামপন্থী কোটা সংস্কার ও স্বতন্ত্র জোট নেতা ও কর্মীবৃন্দের প্রতিবাদে বাংলাদেশ কুয়েত মৈত্রি হলের নির্বাচন বিলম্বিত হওয়ায় বিকাল ৫টা ৩০ মিনিট পর্যন্ত ভোট গ্রহণ চলে। আন্দোলনের কারণে রোকেয়া হলের ভোট গ্রহণ স্থগিত হয়। বিকাল ৩টায় আবার ভোট গ্রহণ শুরু হয়।\nট্যাগডাকসু নির্বাচন নুরুল ভিপি রাব্বানী জিএস হল সংসদ\nPrevious বর্জনকারীরা একটি সেইফ এক্সিট খুঁজছিলেন : ছাত্রলীগ\nNext হংকংয়ে তেলবাহী ট্যাংকার ও জেলে নৌযানের সংঘর্ষ


বিবিধ কল্যাণ ও সামষ্টিক কিছু আদব(হিসনুল মুসলিম) | প্রত্যাবর্তন.কম\nহোম হিসনুল মুসলিম বিবিধ কল্যাণ ও সামষ্টিক কিছু আদব(হিসনুল মুসলিম)\nবিবিধ কল্যাণ ও সামষ্টিক কিছু আদব(হিসনুল মুসলিম)\nড. সাঈদ ইবন আলী ইবন ওয়াহফ আল-ক্বাহত্বানী\nনবী সাল্লাল্লাহু আলাইহি ওয়াসাল্লাম বলেন, “যখন রাত্রি অন্ধকার হবে,” অথবা (বলেছেন) “তোমরা সন্ধায় উপনীত হবে, তখন তোমরা তোমাদের শিশুদেরকে আগলে রাখবে; কারণ, তখন শয়তানরা ছড়িয়ে পড়তে থাকে। তারপর যখন রাতের একটা সময় অতিবাহিত হবে, তখন তাদের ছেড়ে দিবে। আর তোমরা দরজাগুলো বন্ধ করবে এবং আল্লাহর নাম নিবে; কেননা শয়তান কোনো বন্ধ দরজা খুলে না। আর তোমরা তোমাদের পানপাত্রসমূহ বেঁধে রাখবে এবং আল্লাহর নাম নিবে। আর তোমরা তোমাদের থালা-বাসন ঢেকে রাখবে এবং আল্লাহর নাম নিবে, যদিও সামান্য কিছু তার ওপর রাখ। আর তোমরা তোমাদের ঘরের প্রদীপগুলো নিভিয়ে রাখবে।”\nوَصَلَّى اللَّهُ وَسَلَّمَ وَبَارَكَ عَلَى نَبِيِّنَا مُحَمَّدٍ وَعَلَى آلِهِ وَأَصْحَابِهِ أَجْمَعِينَ.\nআল্লাহ দুরূদ ও সালাম এবং বরকত বর্ষণ করুন আমাদের নবী মুহাম্মাদ, তাঁর বংশধর ও তাঁর সকল সাহাবীগণের ওপর।\nএ বইটি الذكر والدعاء والعلاج بالرقى من الكتاب والسنة নামক কিতাব থেকে সংক্ষেপিত। এতে শুধুমাত্র যিকিরের অংশটি সংক্ষেপ করে উল্লেখ করা হয়েছে। আর হাদীসগুলোর বরাত দেওয়ার ক্ষেত্রে মূল গ্রন্থের একটি বা দু’টি সূত্র উল্লেখ করাই যথেষ্ট মনে করা হয়েছে। যিনি সাহাবীগণ সম্পর্কে অবগত হতে চান অথবা হাদীসের অতিরিক্ত সূত্র জানতে চান, তিনি মূল গ্রন্থটি দেখে নিতে পারেন।\nপূর্ববর্তী আর্টিকেলকীভাবে নবী সাল্লাল্লাহু আলাইহি ওয়াসাল্লাম তাসবীহ পাঠ করতেন?\nপরবর্তী আর্টিকেলঅনুবাদকের কথা\nকীভাবে নবী সাল্লাল্লাহু আলাইহি ওয়াসাল্লাম তাসবীহ পাঠ করতেন?\nতাসবীহ, তাহমীদ, তাহলীল ও তাকবীর -এর ফযীলত\nনতুন চাঁদ দেখে পড়ার দো‘আ\nকাপড় খুলে রাখার সময় কী বলবে


গ্রন্থঃ সহীহ মুসলিম (ইসলামিক ফাউন্ডেশন) | Sahih Muslim (Islamic foundation) | হাদিস নংঃ 3638 -Share hadith by email - Bangla Hadith (বাংলা হাদিস)\nপরিচ্ছেদঃ ১. মুক্তদাসে অভিবাবকত্ব হবে মুক্তিদাতার\nতখন বারীরা (রাঃ) এই বিষয়টি তার মুনিবের কাছে উত্থাপন করলে তাদের জন্য ’ওয়ালা’ ব্যাতিরেকে তারা তার প্রস্তাব প্রত্যাখ্যান করল। এরপর সে আমার (আয়িশা (রা) এর) কাছে এসে তাদের কথা বলল। তিনি বলেন, আমি তাকে ধমক দিয়ে বললাম, তাহলে আল্লাহর কসম! আমি রাজী নই। আয়িশা (রাঃ) বলেন, রাসুলুল্লাহ সাল্লাল্লাহু আলাইহি ওয়াসাল্লাম বিষয়টি শুনলেন এবং আমাকে জিজ্ঞাসা করলেন। তার কাছে সমস্ত ঘটনা খুলে বললাম। এরপর তিনি বললেন, হে আয়িশা! তুমি তাকে খরিদ করে মুক্ত করে দাও এবং তাদের জন্য ওয়ালার শর্তে রাবী হয়ে যাও। প্রকৃত পক্ষে ওয়ালা সেই পাবে যে মুক্তি দান করে। আমি (আয়িশা) তাই করলাম।\nরাবী বলেন, এরপর সন্ধ্যাবেলা রাসুলুল্লাহ সাল্লাল্লাহু আলাইহি ওয়াসাল্লাম ভাষণ দিলেন। তিনি আল্লাহর যথাযথ প্রশংসা ও তাঁর মহিমা ঘোষণা করলেন। এরপর বললেনঃ লোকের অবস্থা এই পর্যায়ে নেমে গিয়েছে যে, তারা এমন সব শর্তারোপ করে যা আল্লাহর কিতাবে নেই। স্মরণ রাখ, যে শর্ত আল্লাহর কিতাবে নেই তা বাতিল বলে গণ্য, যদিও শতবার শর্তারোপ করা হয়। আল্লাহর কিতাবের শর্তই যথার্থ, আল্লাহর শর্তই নির্ভরযোগ্য। তোমাদের মধ্যে কতক লোকের কি হয়েছে যে, তারা অপরকে বলে অমুককে মুক্ত করে দাও আর ’ওয়ালা’ গ্রহণ করব আমরা? অথচ “ওয়ালা” তো তারই যে আযাদ করে।


রিমোট কীভাবে বাষ্পের সাথে কারও সাথে একত্রে খেলুন\nবাষ্পের রিমোট প্লে টুগেদার একসাথে স্থানীয় কো-অপশন গেমগুলি ভাগ করার দুর্দান্ত উপায়, তবে আপনি কি জানেন যে এটি আরও ভাল হতে পারে? রিমোট প্লে টুগেদার সহ যে কাউকে আমন্ত্রণ জানান, আপনার বন্ধুরা যে কোনও সময়ে লাফিয়ে উঠতে পারে, এমনকি তাদের স্টিম অ্যাকাউন্ট না থাকলে বা ক্লায়েন্ট ইনস্টল করা থাকে না।\nআসুন কীভাবে এই নতুন বৈশিষ্ট্যটি অ্যাক্সেস করবেন এবং কীভাবে আপনি আপনার বন্ধুদের বন্ধুদের খেলায় পেতে পারেন তা অন্বেষণ করুন explore\nরিমোট প্লে কী একসাথে আমন্ত্রিত?\nরিমোট প্লে টুগেদার এর ডিফল্ট সংস্করণটি কোনও বন্ধুকে আপনার পিসির সাথে সংযোগ স্থাপন করতে এবং আপনি যেখানেই থাকুক না কেন, আপনার পাশাপাশি একটি স্থানীয় কো-অপ খেলা খেলতে অনুমতি দেয়। এই বৈশিষ্ট্যটি কাজ করার জন্য, আপনার বন্ধুটির আগে স্টিমটি ইনস্টল করা এবং একটি অ্যাকাউন্ট দিয়ে লগ ইন করা দরকার ছিল, যদিও তাদের গেমের মালিক হওয়ার দরকার নেই।\nসম্পর্কিত: বাষ্পের দূরবর্তী প্লে একসাথে বৈশিষ্ট্যটি কীভাবে ব্যবহার করবেন\nরিমোট প্লে একসাথে আমন্ত্রিত করুন যার যার লক্ষ্য যেখানে আপনার বন্ধুর স্টিম অ্যাকাউন্ট এবং ক্লায়েন্ট প্রয়োজন সেই অংশটি সরিয়ে ফেলতে হবে। পরিবর্তে, আপনি তাদের সাথে একটি লিঙ্ক দিন যাতে তারা আপনার সাথে যোগ দিতে পারে। লিঙ্কটি আপনার বন্ধুকে স্টিম লিঙ্ক অ্যাপটি ডাউনলোড এবং ইনস্টল করতে বলবে, তার পরে তারা আপনার সাথে সংযোগ স্থাপন করতে এবং খেলতে পারবে।\nরিমোট প্লে কীভাবে ব্যবহার করতে হবে একসাথে কাউকে আমন্ত্রণ জানান\nলেখার সময়, রিমোট প্লে টুগেদার সবাইকে আমন্ত্রণ করুন সবেমাত্র বাষ্পের বিটা শাখা ছেড়ে গেছে এবং এখন মূল স্টিম ক্লায়েন্টে রয়েছে। বৈশিষ্ট্যটি পেতে আপনার বিশেষ কিছু করার দরকার নেই। তবে, সেরা ফলাফলের জন্য রিমোট প্লে টুগেদার করে কাউকে আমন্ত্রণ জানানোর আগে আপনি স্টিমকে ইন্টারনেটে সংযুক্ত করেছেন এবং সর্বশেষ আপডেটগুলি নিশ্চিত করুন।\nযে কাউকে আমন্ত্রণের মাধ্যমে কাউকে আপনার সাথে খেলতে পেতে, প্রথমে এমন একটি গেমটি বুট করুন যা রিমোট প্লে একসাথে সমর্থন করে। কোনও গেম যদি এটির স্টোর পৃষ্ঠার বৈশিষ্ট্য তালিকায় এমনটি বলে তবে এটি একসাথে রিমোট প্লে সমর্থন করে কিনা তা আপনি বলতে পারেন।\nএকবার আপনি গেমটি বুট আপ করার পরে, স্টিম ওভারলেটি খুলুন । আপনি আপনার বন্ধু তালিকায় একটি নতুন ব্যানার পাবেন।\nব্যানারটি ক্লিক করুন , তারপরে রিমোট প্লে টুগেদার উইন্ডোটিতে পাওয়া লিঙ্কটি অনুলিপি করুন । এই লিঙ্কটি আপনার বন্ধুর কাছে আটকান এবং তারা বাষ্প লিঙ্কটি ডাউনলোড করার জন্য এবং মজাতে যোগদানের জন্য একটি আমন্ত্রণ পাবে।\nআপনার খেলা শেষ হয়ে গেলে, দূরবর্তী প্লে উইন্ডোর উপরের ডানদিকে এন্ড স্ট্রিম বোতামটি ক্লিক করুন। এটি আপনার বন্ধুদের কাছে স্ট্রিমটি বন্ধ করবে এবং সবকিছুকে স্বাভাবিক অবস্থায় ফিরিয়ে দেবে।\nএকসাথে বাজানো, সহজতর করা\nআপনার যদি স্থানীয় কো-অপ গেম থাকে তবে আপনি দূরবর্তী বন্ধুদের সাথে খেলতে চান, বাষ্প রিমোট প্লে আপনার পিসিতে অতিথিদের আনা সহজ করে তোলে। এখন আপনি যে কারও সাথে বাষ্প ডাউনলোড না করলেও গেমস খেলতে পারেন।\nআপনি যদি ইন্টারনেটের মাধ্যমে স্থানীয় কো-অপ গেমস খেলতে আগ্রহী হন তবে আপনার পার্সেকও পরীক্ষা করা উচিত। স্টিম রিমোট প্লে সমর্থন করে না এমন গেম খেলার জন্য এটি দুর্দান্ত সরঞ্জাম।\nচিত্র ক্রেডিট: ক্যাসেমিরো পিটি / শাটারস্টক ডটকম


বিখ্যাত নায়িকাদের সঙ্গে তুলনা | bdnewstimes.com\nপ্রচ্ছদ বিনোদন বিখ্যাত নায়িকাদের সঙ্গে তুলনা\nবিখ্যাত নায়িকাদের সঙ্গে তুলনা\nকানন দেবী ছিলেন ১৪! সুচিত্রা সেন ২২! ঋতুপর্ণা ২১! কোয়েল ১৮! বছরে শুরু করেছিলেন। আর আমাদের জয়া আহসান? বয়স ৪৭। তিনি নিজে অবশ্য বলছেন তার বয়স সাঁইত্রিশের একদিনও বেশি নয়! উইকিপিডিয়ার তথ্য ভুল! সর্বত্রই দেখা গেছে তারকাদের উত্থান কুড়ির কোঠায়। বয়সের সঙ্গে সঙ্গে তাদের প্রমোশন হয়েছে তন্বী কিশোরী থেকে মা-মাসির রোলে। ব্যতিক্রম আছে। তারা ক্ষণজন্মা। যেমন- মেরিল স্ট্রিপ বা জেমস বন্ডের গোয়েন্দাপ্রধান জুডি ডেনস সত্তর পেরিয়ে তারা পুনর্যৌবন লাভ করেছেন। জয়া ব্যতিক্রম! যা এতদিন অভাবনীয় ছিল, এবার তা-ই হয়েছে। ৪৭ অথবা (ওরফে) ৩৭ বছরের এক নারী এই মুহূর্তে বাংলার সবচেয়ে কাঙ্ক্ষি মুখ।\n২০১৭-এ লম্বা ইনিংস খেলতে মাঠে নেমেছেন তিনি। শুধু একের পর এক ছবি করা নয়। প্রতিটি ছবিতে বক্স অফিসের সাফল্যকে সুনিশ্চিত করেছেন জয়া। এ বছর রিলিজ করেছে তার তিনটি ছবি। বক্স অফিসে সাফল্যের নিরিখে ‘দেবী’, ‘বিজয়া’, ‘কণ্ঠ’- তিনটিই সুপারহিট। শুধু এ বছরই নয়। ইতোমধ্যেই জয়া সাজিয়ে নিয়েছেন পরের বছরের বাছাই করা ছবির লম্বা তালিকা।\nআসছে অতনু ঘোষের ‘বিনি সুতো’, ‘রবিবার’ জয়ার ক্যারিয়ারে অত্যন্ত গুরুত্বপূর্ণ ছবি। এই প্রথম ‘বিনিসুতো’য় ঋত্বিক চক্রবর্তী আর ‘রবিবার’-এ প্রসেনজিৎ চট্টোপাধ্যায়ের সঙ্গে জুটি বাঁধছেন জয়া। অন্যদিকে কৌশিক গঙ্গোপাধ্যায়ের মতো হেভিওয়েট পরিচালকের ‘অর্ধাঙ্গিনী’তে একেবারে ভিন্ন মেজাজে দেখা যাবে জয়াকে। তার পরী আর ভূতের ম্যাজিকাল অভিনয় ক্যামেরাবন্দি করেছেন সৌকর্য ঘোষাল। জয়া সেখানে ‘ভূতপরী’। আর সে ছবি প্রেজেন্ট করছেন স্বয়ং কোয়েল মল্লিক! কোয়েল বলছেন, ‘জয়ার অভিনয়ের জায়গাটা খুব শক্তিশালী।’\nএখন কি তবে পরিণত বয়স্ক অভিনেত্রীর সময়? ‘সময় পাল্টাচ্ছে। বাংলা ছবির গল্পের সঙ্গে চরিত্রও বদল হচ্ছে। দর্শক ম্যাচিওরড লুক খুঁজছে, যা জয়ার মধ্যে আছে। কমবয়সী অভিনেত্রীর চেয়ে পরিণত লুক দর্শককে টানছে, যার ওপর ভরসা জন্মায়’- বললেন পরিচালক অরিন্দম শীল।\n‘চরিত্রর চেয়েও আমার মনে হয়, যেভাবে স্ক্রিপ্ট বেছে বেছে ছবি করে জয়া, তাতে ও অনেককে পেরিয়ে যাচ্ছে। ম্যাচিওরড স্ক্রিপ্ট। ওর নানা রকম লুক। যে কোনো চরিত্র অ্যাডপ্ট করে ফেলতে পারে সহজে। দুই বাংলার ডায়ালেক্টও অসম্ভব ভালো বলতে পারে’- জয়াকে বিশ্লেষণ করলেন তার ‘এক যে ছিল রাজা’র পরিচালক সৃজিত মুখোপাধ্যায়।\nনবাগতা কমবয়সী নায়িকার চেয়ে অনেক দিন ধরে জীবন দেখা অভিনেত্রীর জন্য আলাদা করে চিত্রনাট্য লিখছে টালিউড। যেমন- পরিচালক সৌকর্য ঘোষাল। তিনি বলছেন, ‘পপুলার ছবি নয়। শিল্পনির্ভর ছবিকেই পপুলার করতে পারছেন জয়া আহসান।’\n“বাংলাদেশে, বিদেশে ‘দেবী’র সাফল্য বলে দিয়েছে ‘ক্রিটিক্যালি অ্যাক্লেমড’ ছবিও ‘জনপ্রিয়’ হতে পারে। আমি সেই রাস্তাটা তৈরি করেছি’, বললেন ‘কণ্ঠ’ ছবির স্পিচ থেরাপিস্ট জয়া।\nসদ্যই বাংলাদেশে মুক্তি পেয়ে ‘কণ্ঠ’ পঁচিশ সপ্তাহে পা দিল। জোরালো জয়ার কণ্ঠস্বর! পরিচালক শিবপ্রসাদ মুখোপাধ্যায় বললেন, ‘জয়া যে সময়ে দাঁড়িয়ে আছেন, সেখানে তার প্রতিটি পদক্ষেপ অত্যন্ত বুঝে নেওয়া। কাজ ছাড়া তিনি কিছুতে নেই। কৌশিকদার সঙ্গেও যেমন ভালো সম্পর্ক, আমার সঙ্গেও তেমন। অতনুদার সঙ্গেও তেমন। বাংলাদেশে চারবার জাতীয় পুরস্কার পাওয়া শিল্পী! কিন্তু মেকআপ ভ্যান থেকে খাবার, কিছুই দেখলাম আলাদা চায় না। তার সঙ্গে অসাধারণ অভিনয় ক্ষমতা। কনটেন্ট যেখানে বাংলা ছবিকে চালাচ্ছে, সেই সময়ে জয়ার মতো চরিত্রনির্ভর অভিনেত্রীই উঠে আসবেন। ফলে সব পরিচালকই চাইবেন ওঁর সঙ্গে কাজ করতে।’\n‘রাজকাহিনি’তে জয়ার বিপরীতে থাকা অভিনেতা রুদ্রনীল ঘোষ বললেন, ‘ম্যাচিওরড লুকের আবেদনই এখন সবচেয়ে চর্চিত। সেই পরিণত চেহারার যে সম্মোহন, তাতে মজেছে বাঙালি দর্শক।’\nশুধু ইন্ডাস্ট্রি নয়। ইনস্টাগ্রাম আর ফেসবুকে জয়া এগিয়ে। ইনস্টায় তার ফলোয়ার বারো লাখ। ঋতুপর্ণার এক লাখ আটানব্বই হাজার। পাওলির পাঁচ লাখ আট হাজার। স্বস্তিকার সাত লাখ সাত হাজার।\nকেন? নিউটাউনে আইটি সেক্টরে চাকরি করেন নীলিমেশ রায়। সোজাসুজি বললেন, ‘আমি রুক্সিমণীর ছবির চেয়ে জয়ার ছবি দেখব। দেখলেই সম্মান করতে ইচ্ছে করে। আবার খুব আকর্ষণীয়। কখনো মনে হয়নি উনি ব্যক্তিজীবনে কেমন? ওঁর বয়স কত? এসবে কিছু যায় আসে না!’\nপূর্ববর্তী সংবাদ উখিয়াতে যারা অল্প সময়ে অবৈধ ভাবে অটল সম্পত্তির মালিক হয়েছেন তাদের বিরুদ্ধে কর ও দুদকে চিঠি দেওয়া হবে\nপরবর্তী সংবাদ দুবাইয়ের কোম্পানিকে বিনিয়োগের আহ্বান প্রধানমন্ত্রীর


সকল পেশাজীবীদের কর্মক্ষেত্রে নিরাপত্তা প্রদান করতে হবেঃ বি.আই.পি. সকল পেশাজীবীদের কর্মক্ষেত্রে নিরাপত্তা প্রদান করতে হবেঃ বি.আই.পি. – দূরবীন নিউজ২৪\nবুধবার, ১৯ জানুয়ারী ২০২২, ১২:১৯ পূর্বাহ্ন\n/ অপরাধ ও দুর্ঘটনা, উন্নয়ন, চাকরির খবর, সংগঠন খবর\nসকল পেশাজীবীদের কর্মক্ষেত্রে নিরাপত্তা প্রদান করতে হবেঃ বি.আই.পি.\nসাম্প্রতিক সময়ে অল্প কিছুদিনের ব্যবধানে দেশের দুজন পেশাজীবি- ডা. আব্দুর রকিব খান এবং প্রকৌশলী দেলোয়ার হোসেন হত্যাকান্ডের ঘটনায় নিন্দা, ঘৃণা ও ক্ষোভ প্রকাশ করছে বাংলাদেশ ইনস্টিটিউট অব প্ল্যানার্স (বি.আই.পি.) এবং এই হত্যাকান্ডসমূহে সংশ্লিষ্টদের দ্রুততম সময়ের মধ্যে বিচারের দাবি করছে।\nবুধবার (২৪ জুন) গণমাধ্যমও পাঠানো এক সংবাদ বিজ্ঞপ্তিতে এই দাবি জানিয়েছেন ভিআইপি’র’ কর্মকর্তারা । তারা বিজ্ঞপ্তিতে উল্লেখ করেছেন ১১ মে দুপুরে দিয়াবাড়ী বেড়িবাঁধের জঙ্গল থেকে গাজীপুর সিটি কর্পোরেশনের কোনাবাড়ী অঞ্চলের নির্বাহী প্রকৌশলী দেলোয়ার হোসেনের লাশ উদ্ধার করে পুলিশ।\nএই ভয়াবহ ঘটনার রেশ কাটতে না কাটতেই গত ১৪ জুন খুলনা মহানগরীতে শিউলী বেগম নামে এক প্রসূতির অস্ত্রোপচারের সময় অতিরিক্ত রক্তক্ষরণে মৃত্যু হলে রোগীর স্বজনদের হামলায় নিহত হন ডা. আব্দুর রকিব খান।\nব্যক্তি জীবনে সৎ ও মেধাবী প্রকৌশলী দেলোয়ার হোসেন, একজন নিষ্ঠাবান কর্মকর্তা হিসাবে কর্মস্থলে পরিচিত ছিলেন। এছাড়াও খুলনা মহানগরীতে ডা. আব্দুর রকিব খানের পেশাগত সুনাম অনস্বীকার্য। তাদের শোক সন্তপ্ত পরিবারের প্রতি একাত্বতা ঘোষণা করে বি.আই.পি. দ্রুততম সময়ের মধ্যে এই ধরনের ঘটনার সুষ্ঠু তদন্তপূর্বক দোষী ব্যক্তিদের দৃষ্টান্তমূলক শাস্তি দাবি করছে।\nএ ধরনের ক্রমাগত ঘটনায় পেশাজীবীদের হত্যাকান্ডে বাংলাদেশ ইনস্টিটিউট অব প্ল্যানার্স বিমূঢ় ও শোকাহত। একজন প্রকৌশলী কিংবা একজন ডাক্তার তার পেশাগত দায়িত্ব পালন করতে গিয়ে হত্যাকাণ্ডের শিকার হওয়াটা পেশাজীবিদের জীবনের নিরাপত্তাঝূঁকির বিষয়টিকে সামনে নিয়ে এসেছে । পেশাজীবিরা যদি কর্মক্ষেত্রে নিরাপদ বোধ না করেন, তাহলে তারা নিবেদিতভাবে পেশাগত সেবা প্রদান করতে পারবেন না এবং দেশের সার্বিক উন্নয়ন কর্মকান্ড ব্যাহত হবে।\nএতদপ্রেক্ষিতে দেশের সকল পেশাজীবীদের নিজ নিজ কর্মক্ষেত্রে তাদের নিরাপত্তা নিশ্চিত করার জন্য সরকারসহ সংশ্লিষ্ট সকল কর্তৃপক্ষের কাছে বাংলাদেশ ইনস্টিটিউট অব প্ল্যানার্স উদাত্ত আহবান জানাচ্ছে। #প্রেস বিজ্ঞপ্তি ।


সরকারি হাসপাতালে চিকিৎসা নিতে এসে ধর্ষণের শিকার তরুণী – Bartabazar.com\nসরকারি হাসপাতালে চিকিৎসা নিতে এসে ধর্ষণের শিকার তরুণী\nপ্রকাশিত: ১:২২ পূর্বাহ্ণ, সোম, ২১ সেপ্টেম্বর ২০\nমানিকগঞ্জের সাটুরিয়া উপজেলা স্বাস্থ্য কমপ্লেক্সে চিকিৎসা নিতে এসে এক তরুণী ধর্ষণের শিকার হওয়ার অভিযোগ উঠেছে। সপ্তাহখানেক আগে এই ঘটনা ঘটলেও অজ্ঞাত কারণে বিষয়টি গোপন রেখেছিল হাসপাতাল কর্তৃপক্ষ। এবার ভুক্তভোগীর পরিবারের মুখ থেকেই জানাজানি হয় ঘটানার।\nগত ১১ সেপ্টেম্বর রাতে সাটুরিয়া উপজেলা স্বাস্থ্য কমপ্লেক্সে এই ধর্ষণের ঘটনা ঘটে। হাসপাতালটি সিসি ক্যামেরাদ্বারা বেষ্টিত থাকলেও ধর্ষককে চিহ্নিত করা যায়নি। এ ঘটনায় থানায় কোনো মামলাও হয়নি।\nভুক্তভোগী তরুণীর মা জানান, গত ৩ সেপ্টেম্বর তার মেয়েকে জ্বর ও শরীর ব্যথা নিয়ে সাটুরিয়া উপজেলা স্বাস্থ্য কমপ্লেক্সে ভর্তি করেন। তার শারীরিক অবস্থার উন্নতি হলে ১১ সেপ্টেম্বর রাতে নার্সরা জানান ১২ সেপ্টেম্বর তাকে ছাড়পত্র দেয়া হবে। কিন্তু ১১ সেপ্টেম্বর রাত ১১টার দিকে তার মেয়েকে বেডে না পেয়ে অনেক খোঁজাখুঁজি করেন। পরে এক পর্যায়ে দেখেন বারান্দায় সঙ্গাহীন অবস্থায় মেয়ে পড়ে আছে।\nকাছে গিয়ে দেখেন মেয়ে রক্তাক্ত অবস্থায় পড়ে আছেন। পরে ডাকাডাকি শুনে নার্সরা এসে তাকে অ্যাম্বুলেন্সে করে পাঠিয়ে দেয় মানিকগঞ্জ সদর হাসপাতালে। জ্ঞান ফিরলে ওই তরুণি জানান রাতের বেলায় বেড থেকে তুলে নিয়ে তাকে এক যুবক পাশবিক নির্যাতন চালায়।\nএ বিষয়ে ভুক্তভগীর বাবা জানান, তিনি একজন ভ্যান চালক। ধর্ষককে চিনতে না পারায় এবং মান সম্মানের ভয়ে তিনি কোনো অভিযোগ করেননি। মেয়ের ভবিষ্যৎ চিন্তা করেই তিনি চুপ রয়েছেন।\nএদিকে, এক সপ্তাহ আগে হাসপাতালের ভিতরে রোগীকে ধর্ষণের ঘটনা ঘটলেও বিষয়টি গোপন রাখে হাসপাতাল কর্তৃপক্ষ। সিসি ক্যামেরার ফুটেজ দেখে ধর্ষককে শনাক্ত না করে বিষয়টি ধামাচাপা দেয়ায় নিন্দা জানিয়েছেন স্থানীয়রা।\nসাটুরিয়া উপজেলা স্বাস্থ্য ও পরিবার পরিকল্পনা কর্মকর্তা ডা. মামুনুর রশীদ জানান, তরুণী ধর্ষণের অভিযোগের বিষয়ে হাসপাতালের শিশু বিশেষজ্ঞ ডা. সাদিককে প্রধান করে শনিবার (১৯ সেপ্টেম্বর) ৭ সদস্যের একটি তদন্ত কমিটি গঠন করা হয়েছে। এই কমিটি আগামী দুই কর্মদিবসের মধ্যে তাদের প্রতিবেদন দাখিল করবেন। এই ঘটনার সাথে যেই জড়িত থাকুক না কেনো তার বিরুদ্ধে আইনগত ব্যবস্থা নেয়া হবে।\nছেলে কারাগারে, হাজী সেলিম কোথায়?\nযাত্রাবাড়ীতে বিদ্যুৎস্পৃষ্ট হয়ে ওয়েলডিং মিস্ত্রির মৃত্যু


করোনা আক্রান্তদের পাশে দাঁড়ালেন অর্জুন-অংশুলা, দিলেন ১ কোটি টাকা অনুদান - Kolkata Journal\nকরোনা আক্রান্তদের পাশে দাঁড়ালেন অর্জুন-অংশুলা, দিলেন ১ কোটি টাকা অনুদান\nদেশের সামগ্রিক করোনা পরিস্থিতি প্রতিদিনই ভয়ঙ্কর হয়ে উঠছে। আক্রান্তের সংখ্যা এবং মৃত্যুর সংখ্যা প্রতিদিনই নতুন রেকর্ড তৈরি করছে। হাসপাতালে বেড নেই। অক্সিজেন অপ্রতুল। এই পরিস্থিতিতে যাঁরা এখনও পর্যন্ত সুস্থ অথবা করোনা জয় করে সেরে উঠেছেন, অনেকেই সাহায্যের হাত বাড়িয়ে দিচ্ছেন। এ বার সেই তালিকায় এলেন বলিউড অভিনেতা অর্জুন কাপুর এবং তাঁর বোন অংশুলা কাপুর।\nঅনলাইন সেলিব্রিটি ফান্ড রেসিং প্ল্যাটফর্ম ‘ফ্যানকাইন্ড’-এর মাধ্যমে করোনা আক্রান্তদের পাশে দাঁড়ানোর চেষ্টা করেছেন অর্জুন এবং অংশুলা। জানা গিয়েছে, নিজেদের উদ্যোগে এক কোটি টাকার ব্যবস্থা করতে পেরেছেন তাঁরা। প্রায় ৩০ হাজার করোনা আক্রান্ত রোগী এবং তাঁদের পরিবারের সেবায় লাগবে এই টাকা।\nঅর্জুন সাংবাদিকদের বলেন, “প্যানডেমিক আমাদের ভয় পাইয়ে দিয়েছে। এটা শিখিয়েছে কীভাবে যত বেশি সম্ভব মানুষকে নিজেদের মতো করে সাহায্য করা যায়। অংশুলা এবং আমি ফ্যানকাইন্ড-এর মাধ্যমে কিছু দেওয়ার চেষ্টা করেছি। আমার ভাল লাগছে, এই কঠিন পরিস্থিতিতে এক কোটি টাকা অনুদান জোগাড় করতে পেরেছি। যা প্রায় ৩০ হাজার মানুষের কাজে লাগবে।”\nঅর্জুন আরও জানান, মাসিক খাবার, পরিযায়ী শ্রমিকদের হাতে নগদ টাকা, কোভিড ১৯-এর কিট কেনার কাজে এই টাকা ব্যবহার করা হবে। তাঁদের এই উদ্যোগকে সাধুবাদ জানিয়েছেন বলি মহলের বহু সদস্য।\nArjun KapoorBollywoodbollywood newscelebritiescoronavirus\nPrevious মমতা ব্যানার্জীকে ধন্যবাদ জানিয়ে পড়লেন চরম বিপাকে, চরম অপমানের মুখে ‘রান্নাঘর’এর সুদীপা!\nNext স্ত্রীর গয়না বিক্রি করে অটোকে পালটে ফেললেন অ্যাম্বুলেন্স, প্রশংসায় পঞ্চমুখ নেটিজেনরা\n৯ বছরের ছোট প্রেমিকের সাথে চরম ঘনিষ্ঠতায় মত্ত ঐশ্বর্য, রেগে আগুন জয়া বচ্চন\nকরিনার জীবনে আশার আলো দেখাচ্ছে কারা? ছবি তুলে পোস্ট করলেন বেবো\nএবার ত্রাতার ভূমিকায় জ্যাকলিন, দুঃস্থদের মুখে দুমুঠো অন্ন তুলে দিলেন অভিনেত্রী, মুগ্ধ নেটিজেনরা


স্বপ্ন ভেঙে নয়-স্বপ্নের অংশীদার হয়ে | গেস্ট কলাম | CampusLive24.com\nস্বপ্ন ভেঙে নয়-স্বপ্নের অংশীদার হয়ে\nPublished: 2017-06-02 12:23:44 BdST, Updated: 2017-11-23 20:34:09 BdST\nড. জাফর ইকবাল : গত সপ্তাহে আমি কয়েকদিন কোনো পত্রিকা পড়িনি। বাসায় পত্রিকা এসেছে কিন্তু আমি ভাঁজ না খুলে পত্রিকাটি রেখে দিয়েছি, এমনটি আগে কখনও ঘটেনি। গত শুক্র-শনিবার আমার জীবনে এটা ঘটেছে- আমার পত্রিকাটা খুলতে ইচ্ছে করেনি, কারণ আমি জানতাম পত্রিকা খুললেই আমি দেখতে পাব সেখানে লেখা থাকবে, হেফাজতে ইসলামের ইচ্ছা পূরণ করার জন্য হাইকোর্টের সামনে বসানো একটা ভাস্কর্যকে রাতের অন্ধকারে সরিয়ে নেয়া হয়েছে। আমি এটাও জানতাম, সেখানে সরকারের বড় বড় মন্ত্রীদের আরও বড় বড় বক্তব্য থাকবে, যেখানে এই কাজটিকে সমর্থন করে অনেক কিছু বলা হবে, শুধু মুখ ফুটে কেউ সত্যি কথাটি বলবে না- মুক্তিযুদ্ধের বাংলাদেশে এখন ভাস্কর্য বসানো যায় না। শুধু তাই নয়, বসানো হলে হেফাজতে ইসলামকে সন্তুষ্ট রাখার জন্য সেটাকে রাতের অন্ধকারে সরিয়ে নিতে হয়।\nআমার অবস্থা উটপাখির মতো, উটপাখি বালুর ভেতর মাথা ঢুকিয়ে রেখে যখন চারপাশের কিছু দেখে না, তখন নাকি তার ধারণা হয় তাকেও কেউ দেখছে না। আমিও পত্রিকা পড়া বন্ধ করে দিয়ে যখন কোনো খবরই রাখছি না, তখন মনে মনে ভাবছি দেশেও বুঝি কিছু ঘটছে না, কিন্তু আসলে যা ঘটার সেটি ঘটে গেছে। জানতে পেরেছি, আমাদের কিছু তরুণ ঘটনাটি ঘটতে বাধা দেয়ার চেষ্টা করেছিল, প্রতিবাদ করার চেষ্টা করেছিল, তাদের প্রতি কৃতজ্ঞতা জানাচ্ছি। তারা এ দেশের ত্রিশ লাখ শহীদের পক্ষ থেকে এ ঘটনাটির প্রতিবাদ করার সাহস দেখিয়েছিল।\nআজকাল আমার মাঝে মাঝেই ১৯৭১ সালের ডিসেম্বর মাসটির কথা মনে পড়ে। ১৬ তারিখ বিকালবেলা পাকিস্তান সেনাবাহিনী আত্মসমর্পণ করেছে, আমি পরদিন ভোরবেলা যাত্রাবাড়ী থেকে হেঁটে হেঁটে ঢাকা শহরে আসছি। চারপাশে নানা কিছু ঘটছে, তার মাঝে আমি একবার আকাশের দিকে তাকাচ্ছি, একবার ডানে ও বাঁয়ে তাকাচ্ছি এবং মনে মনে ভাবছি, এই যে আমার স্বাধীন বাংলাদেশ, এটি আমার দেশ। আমাদের আর কোনো কিছু নিয়ে চিন্তা করতে হবে না, কোনো কিছু নিয়ে দুর্ভাবনা করতে হবে না। আমরা যা যা স্বপ্ন দেখেছি তার সবকিছু এখন সত্যি হয়ে যাবে। আর কিছু নিয়ে কোনোদিন আন্দোলন বা সংগ্রাম করতে হবে না।\nএখন আমি ভাবি এবং মনে হয় আমি কতই না ছেলেমানুষ ছিলাম! কখনও কি ভেবেছিলাম মাত্র চার বছরের মাথায় বঙ্গবন্ধুকে সপরিবারে এভাবে হত্যা করা হবে? চার জাতীয় নেতাকে জেলখানায় হত্যা করা হবে? এক যুগ থেকে বেশি সময় দেশকে মিলিটারিরা শাসন করবে, দেশকে পুরো উল্টো পথে ঠেলে দেবে? সব যুদ্ধাপরাধী ছাড়া পেয়ে যাবে, শুধু তাই নয়, তারা একদিন মন্ত্রী হয়ে সরকারের অংশ হয়ে যাবে? শুধু এখানেই শেষ হয়ে গেলে ইতিহাসটি হতো দীর্ঘশ্বাসের, কিন্তু আমাদের খুব সৌভাগ্য এখানেই শেষ হয়নি। আবার মুক্তিযুদ্ধের সরকার এসে বঙ্গবন্ধুকে সপরিবারে হত্যার বিচার করেছে, যুদ্ধাপরাধীর বিচার করে দেশকে গ্লানিমুক্ত করেছে।\nকিন্তু তারপর যখন দেখি সেই একই সরকার হেফাজতে ইসলামের সামনে প্রায় নতজানু হয়ে তাদের সব দাবি মেনে নিচ্ছে, পাঠ্যবইকে পরিবর্তন করেই ক্ষান্ত হচ্ছে না, এ দেশ থেকে ভাস্কর্য সরিয়ে ফেলার প্রক্রিয়াও শুরু হয়েছে, তখন আমি হিসাব মেলাতে পারি না।\nভাস্কর্য একটি অপূর্ব শিল্পমাধ্যম। মনে আছে পোস্টডকের অল্প কিছু বেতন থেকে টাকা বাঁচিয়ে আমি আর আমার স্ত্রী আমাদের ছয় মাসের ছেলেকে নিয়ে ফ্লোরেন্স গিয়েছিলাম মাইকেল এঞ্জেলোর ডেভিড দেখতে। কতবার ডেভিডের ছবি দেখেছি, কিন্তু প্রথমবার যখন সেই দীর্ঘ ভাস্কর্যটির সামনে দাঁড়িয়েছিলাম, আমরা বিস্ময়ে হতবাক হয়ে গিয়েছিলাম। ভ্যাটিকানে গিয়েছিলাম পিয়েতা দেখতে, এটি যখন মাইকেল এঞ্জেলো তৈরি করছিলেন তখন তার পরিচিতি ছিল না, তাই পিয়েতার বুকে তিনি তার নামটি খোদাই করে রেখেছিলেন। আমি লিখে দিতে পারি, পৃথিবীতে একজন মানুষও খুঁজে পাওয়া যাবে না যে এই ভাস্কর্যটির দিকে তাকিয়ে তার সৌন্দর্যে অভিভূত হবে না।\nযখন বয়স কম ছিল তখন এক দেশ থেকে আরেক দেশে ঘুরে বেড়াতে ক্লান্তি হতো না, আমার কাছে নতুন একটি দেশ মানেই সেই দেশের মিউজিয়াম, সেই দেশের শিল্পকর্ম, সেই দেশের ভাস্কর্য। যাদের প্যারিসের ল্যুভ মিউজিয়ামে যাওয়ার সৌভাগ্য হয়েছে শুধু তারাই বলতে পারবেন ভাস্কর্য কত সুন্দর। আমি যখন এ অপূর্ব ভাস্কর্যগুলোর সামনে মন্ত্রমুগ্ধের মতো দাঁড়িয়ে থাকি তখন মনে মনে ভাবি, আমরা কতই না সৌভাগ্যবান যে মানুষ হয়ে জন্মেছি তাই এ অপূর্ব সৌন্দর্যটি উপভোগ করতে পারছি।\nশুধু ভাস্কর্য নয়, মিউজিয়ামে মিউজিয়ামে কত শিল্পীর কত পেইন্টিং। সাধারণ দর্শকরা বিখ্যাত পেইন্টিংয়ের সামনে ভিড় করে দাঁড়ায়, আমি ঘুরে ঘুরে সুন্দর পেইন্টিং খুঁজে বেড়াই। প্রায় অপরিচিত একজন শিল্পী, কিন্তু তার অসাধারণ শিল্পকর্মের সামনে মুগ্ধ হয়ে দাঁড়িয়ে থাকতে থাকতে সৃষ্টিকর্তাকে ধন্যবাদ দিই আমাকে মানুষ হিসেবে পৃথিবীতে পাঠানোর জন্য। সৌন্দর্য উপভোগ করার ক্ষমতাটি দেয়ার জন্য। আমাদের দেশে প্রতিবছর ক্লাসিক্যাল মিউজিকের বিশাল আয়োজন হয়। আমরা সেখানে রাত জেগে পৃথিবীর সেরা সঙ্গীতশিল্পী, বাদক, গায়কদের শিল্পকর্ম শুনি, উপভোগ করি, মুগ্ধ হই। কীভাবে রাত কেটে যায় আমরা টের পাই না।\nকবিরা কবিতা লেখেন, সেই কবিতার আবৃত্তি শুনে আমরা বিস্ময়ে হতবাক হয়ে যাই। মঞ্চে অভিনেতারা নাটক মঞ্চায়ন করেন, নাটক যে সরাসরি বাস্তব নয়, বাস্তবের অভিনয় মাত্র, তা জানার পরও আমরা চরিত্রগুলোর আনন্দে হাসি, দুঃখে কাঁদি, অবিচার দেখে ক্ষুব্ধ হই। মঞ্চে শুধু নাটক দেখি না, নৃত্যানুষ্ঠান দেখি, সেখানে নৃত্যশিল্পীরা তাদের নাচের মুদ্রা দিয়ে আমাদের মোহিত করেন।\nআমরা পৃথিবীর অসংখ্য বৈচিত্র্যময় শিল্পমাধ্যম উপভোগ করে এক ধরনের পূর্ণতা লাভ করি। যে মানুষটি শিল্পকে যত বেশি অনুভব করতে পারবে সে তত পূর্ণ মানব সন্তান। মানুষ হয়ে জন্ম নেয়ার কারণে আমরা সৌন্দর্য দেখে মুগ্ধ হতে পারি। একজন শিশুকে কখনও শেখাতে হয় না, তার বোঝার ক্ষমতা হওয়ার সঙ্গে সঙ্গে সে তার নিজের মতো করে সৌন্দর্যকে উপভোগ করতে শিখে যায়। মানুষ হয়ে জন্ম নেয়ার কারণে পৃথিবীর বাতাস বুকে টেনে নেয়ার যে রকম আমার অধিকার, ঠিক একই রকম অধিকার একটি কবিতা দেখার, একটি কবিতা আবৃত্তি করার, একটি গান শোনার, একটি বাঁশি উপভোগ করার, একটি ভাস্কর্য দেখে মুগ্ধ হওয়ার। পৃথিবীর কেউ আমাকে বলতে পারবে না, তুমি এ শিল্পটি দেখে মুগ্ধ হতে পারবে না।\nঅথচ হেফাজতে ইসলাম বলছে, আমরা কবিতা পড়তে পারব না, আমরা ভাস্কর্য দেখতে পারব না- কে তাদের এ কথা বলার অধিকার দিয়েছে? ১৯৭১ সালে মুক্তিযুদ্ধে ত্রিশ লাখ প্রাণ দিয়ে আমরা এ বাংলাদেশটি পেয়েছি, লটারিতে জিতে এ দেশটি আসেনি। যে মুক্তিযোদ্ধারা নিজের প্রাণ দিয়ে এ দেশটিকে আমাদের উপহার দিয়েছেন তারা যে বাংলাদেশের স্বপ্ন দেখেছেন সেটিই হচ্ছে আমাদের বাংলাদেশ। আমাদের সেই বাংলাদেশের কাঠামোর বাইরে যাওয়ার কোনো অধিকার নেই। কোনো দল, কোনো গোষ্ঠী এসে ধর্মের দোহাই দিয়ে বলতে পারবে না বাংলাদেশকে পাল্টে দিতে হবে, দেশটিকে এখন সাম্প্রদায়িক দেশে পরিণত করে ফেলতে হবে।\nআজকাল কথায় কথায় ধর্মের দোহাই দেয়া হয়। হাইকোর্টের সামনে থেকে ভাস্কর্যটি যখন দৃষ্টিসীমার বাইরে কোথাও নিয়ে স্থাপন করা হল তখন হেফাজতে ইসলাম যথেষ্ট বিরক্ত হল, তারা সেটিকে পুরোপুরি সরিয়ে দিতে চেয়েছিল। ভাস্কর্য সরানোর ব্যাপারে তারা ধর্মের কোনো এক ধরনের ব্যাখ্যা দেয়। মেয়েরা হচ্ছে তেঁতুলের মতো, তাদের দেখলেই মুখে পানি চলে আসে- নারী জাতি সম্পর্কে এরকম একটি অপমানকর বক্তব্য আমি তাদের কাছেই শুনেছি। তাদের এ বক্তব্য যে ইসলাম ধর্মের সঠিক ব্যাখ্যা সেটি আমরা কেমন করে জানি?\nআমরা আমাদের দেশের কিছু তরুণকে হলি আর্টিজানে শুধু বিদেশি হওয়ার কারণে অন্য অনেকের সঙ্গে সন্তানসম্ভবা একজন মহিলাকে হত্যা করতে দেখেছি। শুধু তাই নয়, হিজাব না পরার কারণে তারা মেয়েদের হত্যা করেছে। সেই ভয়ঙ্কর হত্যাকাণ্ড ঘটিয়ে নির্বিকারভাবে তারা রাতের খাবার উপভোগ করেছে। তারা এ কাণ্ডগুলো ঘটিয়েছে তাদের নিজস্ব এক ধরনের ধর্মবিশ্বাস থেকে। মধ্যপ্রাচ্যের আইএস ইয়াজিদি মেয়েদের যৌনদাসী করে রাখার ব্যাপারে ধর্মের এক ধরনের ব্যাখ্যা দিয়েছে। নাইজেরিয়ার বোকো হারাম গোষ্ঠী শত শত স্কুলের মেয়েকে ধরে নিয়ে গেছে। এ ভয়ঙ্কর অমানবিক কাজটি করেছে ধর্মের এক ধরনের দোহাই দিয়ে। আজকাল প্রায় প্রতিদিনই দেখছি ইউরোপের কোনো না কোনো শহরে আত্মঘাতী তরুণরা শত শত নিরপরাধ নারী-পুরুষ-শিশুকে অকাতরে হত্যা করছে। খোঁজ নিয়ে দেখা যাচ্ছে, এ ধরনের কাজগুলোর ব্যাপারে তাদের নিজস্ব এক ধরনের ধর্মের ব্যাখ্যা আছে। যুদ্ধাপরাধীর বিচারের প্রক্রিয়া শুরু হওয়ার পর জামায়াত-শিবির চাঁদে সাঈদীর চেহারা দেখেছিল এবং সারা দেশে যে ভয়াবহ তাণ্ডব করেছিল তার পেছনেও তাদের নিজস্ব এক ধরনের ব্যাখ্যা আছে। শুধু তাই নয়, একজন ব্লগারকে কুপিয়ে হত্যা করার জন্য ঘাড়ের কোন জায়গায় কীভাবে কোপ দিতে হবে সে সম্পর্কেও বিস্তারিত বর্ণনা দেয়া আছে এবং সেটিও করা হয়েছে ধর্মের নামে।\nকাজেই ধর্মের নামে কিছু একটা দাবি করলেই সেটি আমাদের মেনে নিতে হবে কে বলেছে?\n১৯৭১ সালে পাকিস্তান মিলিটারি এ দেশের ত্রিশ লাখ মানুষকে হত্যা করেছিল এবং এই ভয়ঙ্কর গণহত্যা করা সম্ভব হয়েছিল ধর্মের দোহাই দিয়ে। আমার বাবাকে পাকিস্তান মিলিটারি একটা নদীতীরে দাঁড় করিয়ে গুলি করে হত্যা করেছিল। যারা প্রত্যক্ষদর্শী ছিল তাদের কাছে শুনেছি মৃত্যুর পূর্ব মুহূর্তে তিনি হাত তুলে খোদার কাছে তার সন্তানদের বাঁচিয়ে রাখার জন্য প্রার্থনা করেছিলেন (খোদা তার প্রার্থনাটি শুনেছিলেন বলে এই দেশ একজন হুমায়ূন আহমেদ পেয়েছিল)। আমার বাবা অসম্ভব ধর্মপ্রাণ একজন মানুষ ছিলেন। এ ধর্মপ্রাণ মানুষটির কাছে আমি সঙ্গীত-শিল্প-সাহিত্য ভালোবাসতে শিখেছি। আমার বাবা আমাকে শিখিয়েছিলেন পৃথিবীর সব ধর্মের মানুষ এক, সবাই সৃষ্টিকর্তার কাছে পরিত্রাণ চাইছে, শুধু একেক ধর্মের পদ্ধতি একেক রকম, আর কোনো পার্থক্য নেই।\nস্বাধীনতার পর আমার অসহায় মা তার সন্তানদের নিয়ে একটি অকূল পাথারে পড়েছিলেন; কিন্তু তাকে আমি এতটুকু বিচলিত হতে দেখিনি। আমাদের ধরে রাখার জন্য অমানুষিক পরিশ্রম করেছেন, কিন্তু তার শক্তিটুকু এসেছিল সৃষ্টিকর্তার প্রতি অবিচল একটি বিশ্বাস থেকে। অসম্ভব ধর্মপ্রাণ একজন মানুষ যে পুরোপুরি সেকুলার হতে পারে, তা আমি আমার বাবা-মায়ের কাছ থেকে জেনেছি। শুধু আমি যে আমার আপনজনের কাছে ধর্মের এ মানবিক রূপটি দেখেছি তা নয়- আমার পরিচিত প্রায় সবাই এরকম উদাহরণ দিতে পারবে। বহুকাল থেকে এ দেশের মানুষ ধর্মকর্ম করে এসেছে, কিন্তু ধর্মের এ বর্তমান অসহিষ্ণু রুদ্র রূপ আগে ছিল না।\nকাজেই কোনো একটি দল ধর্মের একটি ব্যাখ্যা দিয়ে পুরোপুরি অযৌক্তিক, অমানবিক কিছু একটা দাবি করলেই সেটি আমাদের মেনে নিতে হবে কে বলেছে? পৃথিবীর অন্য যে কোনো দেশে যাই ঘটুক না কেন, বাংলাদেশে সেটি ঘটতে পারবে না। বাংলাদেশের জন্ম হয়েছিল একটি রক্তক্ষয়ী যুদ্ধ দিয়ে, যাদের প্রাণের বিনিময়ে এ বাংলাদেশের জন্ম হয়েছে, তাদের স্বপ্নের বাংলাদেশের বাইরে যাওয়ার আমাদের কোনো অধিকার নেই। কাজেই যখনই কেউ আমাদের মুক্তিযুদ্ধের স্বপ্নকে ভূলুণ্ঠিত করে, তারা সরাসরি ত্রিশ লাখ শহীদের রক্তের সঙ্গে বিশ্বাসঘাতকতা করে।\nসামনে নির্বাচন। আমরা অনুমান করি নির্বাচনে ভোট পাওয়ার জন্য আওয়ামী লীগ সরকার হেফাজতে ইসলামের কাছে নতজানু হওয়ার সিদ্ধান্ত নিয়েছে। সাম্প্রদায়িক একটি রাজনৈতিক দলের বিরুদ্ধে নির্বাচনে জেতার জন্য আওয়ামী লীগ নিজেই যদি সাম্প্রদায়িক একটা দলে পাল্টে যায়, তাহলে আমরা কার দিকে মুখ তুলে তাকাব?\nআওয়ামী লীগকে বুঝতে হবে তাদের মূল শক্তি হতে হবে এ দেশের প্রগতিশীল দেশপ্রেমিক আধুনিক তরুণ গোষ্ঠী। তাদের মনে আঘাত দেয়া যাবে না। তারা দেশকে নিয়ে যে স্বপ্ন দেখেছে, আওয়ামী লীগকেও সেই স্বপ্নের অংশীদার হতে হবে।\nঢাকা, ০২ জুন (ক্যাম্পাসলাইভ২৪.কম)//জেএন\nদর্শন জীবনের জন্য, মানবতার জন্য, পৃথিবীর জন্য...\nবুয়েট কিংবা ঢাবিতে গাঁজা সেবন নতুন কিছু নয়!\nকল্পিত যুগলের গল্প : বুয়েটে হামলার রং পাল্টে দিল!\nলন্ডনে ব্যারিস্টারি, বিশ্ববিদ্যালয়ে IELTS স্কোরে বৈষম্যের খেলা


প্রকাশিত: ০১:১১ পিএম, ১০ মে ২০১৮\nসত্য, সুন্দর ও পরিচ্ছন্ন সমাজ সৃষ্টির মনোভাব নিয়ে মেহেদী হাসান গড়ে তুলেছেন স্বেচ্ছাসেবী সংগঠন আর.পি ফাউন্ডেশন। এ অদম্য তরুণের জন্ম চুয়াডাঙ্গা জেলার দামুড়হুদা থানার চন্ডিপুর গ্রামে। তিনি সমাজ পরিবর্তনের স্বপ্ন দেখছেন। দেশ ও জাতিকে এগিয়ে নিতে ‘মানসম্মত শিক্ষার প্রসারে’ কাজ করছেন নিয়মিত। পাশাপাশি স্বাস্থ্য ও সামাজিক বিভিন্ন বিষয়ে কাজ করছেন। সংগঠনের বিভিন্ন বিষয় নিয়ে তার সঙ্গে কথা বলেছেন আলমগীর হোসেন-\nজাগো নিউজ : বাংলাদেশের শিক্ষা খাতের প্রধান চ্যালেঞ্জ কী?\nমেহেদী হাসান : আমাদের দেশে শিক্ষার সুযোগ আগের চেয়ে অনেক বেড়েছে। কারণ এ খাতে সরকারি-বেসরকারি বিনিয়োগ দিন দিন বাড়ছে। শিক্ষায় অবকাঠামোর উন্নয়ন হয়েছে। ধনী-গরিব সবাই শিক্ষায় আগ্রহী হয়েছে। এখন এ দেশের প্রায় সব শিশু প্রাথমিক শিক্ষা পাচ্ছে। শিক্ষা ও স্বাক্ষরতার হারে আমাদের উন্নতি ঈর্ষণীয়। এ বিষয়ে বৈশ্বিক পর্যায় থেকে আমরা স্বীকৃতিও পেয়েছি। তবুও শিক্ষাঙ্গন নিয়ে নতুন কিছু প্রশ্ন উঠেছে। প্রশ্নপত্র ফাঁস, শিক্ষার মান, বহুমুখী শিক্ষাব্যবস্থা এসব নিয়েও প্রশ্ন উঠছে।\nজাগো নিউজ : দেশের শিক্ষাব্যবস্থার উন্নয়নে কী করা উচিত?\nমেহেদী হাসান : পাবলিক বিশ্ববিদ্যালয়গুলোর দিকে সরকারের নজর দিতে হবে। এখানে যোগ্যতার ভিত্তিতে শিক্ষক নিয়োগ-নীতি কড়াকড়িভাবে অনুসরণ করা উচিত। ঢাকার বাইরের কলেজ-বিশ্ববিদ্যালয়ের শিক্ষক নিয়োগের ক্ষেত্রে স্থানীয় রাজনৈতিক দলের প্রভাবমুক্ত করতে হবে। বিশ্ববিদ্যালয়গুলোতে গণতন্ত্র চর্চা বন্ধ হয়ে গেছে। গণতন্ত্র চর্চা জরুরি। এজন্য ছাত্র-সংসদের নির্বাচনগুলো অবিলম্বে চালু করতে হবে।\nজাগো নিউজ : আপনার সংগঠন শিক্ষকদের কেমন দেখতে চান?\nমেহেদী হাসান : শিক্ষক হবেন শিক্ষার্থীদের আদর্শ। তিনি হবেন শিক্ষার্থীর ‘ফ্রেন্ড, ফিলোসফার অ্যান্ড গাইড’। শিক্ষার্থীরা কেবল শিক্ষকের কাছে পাঠগ্রহণ করে না, তাঁর কাছে শেখে সমাজ ও দেশকে এগিয়ে নেয়ার স্বপ্ন বাস্তবায়নের কলাকৌশল। আদর্শ শিক্ষক কেবল পাঠ্যক্রমে উল্লেখিত বিষয়ে নিজেকে সীমাবদ্ধ রাখেন না। সুনির্দিষ্ট বিষয়ে পাঠদানের মধ্য দিয়ে শিক্ষার্থীকে সমাজ, দেশ ও মানবতার কল্যাণে নিবেদিতপ্রাণ, পরোপকারী, মানবতাবাদী ও কল্যাণকামী হিসেবে গড়ে তোলেন।\nজাগো নিউজ : কোচিং বাণিজ্য নিয়ে আপনাদের মতামত কী?\nমেহেদী হাসান : কোচিং বাণিজ্য ক্যান্সারের মতো অশুভ প্রভাব নিয়ে আমাদের শিক্ষাব্যবস্থায় বিরাজ করছে। এতে স্বাভাবিক পড়াশোনা ব্যাহত হচ্ছে। বেড়ে যাচ্ছে শিক্ষাব্যয়। কোচিং করতে গিয়ে শিক্ষার্থীরা নির্যাতনেরও শিকার হচ্ছে। এ বিকল্প ব্যবস্থা আমাদের মূলধারার শিক্ষাকে কলুষিত করছে। তাই জনস্বার্থেই কোচিং বাণিজ্য অবৈধ ঘোষণা করে সব ধরনের কোচিং বন্ধ করা প্রয়োজন। কিন্তু দেখার কেউ নেই। বর্তমানে ভালোভাবে পাস করতে হলে শিক্ষার্থীদের কোনো না কোনো কোচিং বাণিজ্যের শিকার হতে হয়। তাই এক্ষেত্রে শিক্ষক নিজের প্রতিষ্ঠানের শিক্ষার্থীদের অধিকারকে কতটা গুরুত্ব দিচ্ছেন। শিক্ষাপ্রতিষ্ঠানে তিনি কতটা ভালো দায়িত্ব পালন করছেন তা-ও বিবেচনায় আনা দরকার। প্রকৃতপক্ষে প্রতিটি শিক্ষাপ্রতিষ্ঠানে সংশ্লিষ্ট শিক্ষক নিজ নিজ দায়িত্ব ভালোভাবে পালন করলে কোনো শিক্ষার্থীরই কোচিংয়ে যাওয়ার প্রয়োজন পড়ে না। শ্রেণিকক্ষে সব শিক্ষার্থীকে সমানভাবে পাঠদান সম্ভব না হলে প্রয়োজনে পিছিয়ে পড়া শিক্ষার্থীদের প্রাতিষ্ঠানিকভাবেই বিশেষ ব্যবস্থায় এগিয়ে নেওয়ার সুযোগ সৃষ্টি করা যায়।\nজাগো নিউজ : প্রশ্নফাঁস নিয়ে আর.পি ফাউন্ডেশনের ভাবনা কী?\nমেহেদী হাসান : পাবলিক পরীক্ষাসহ সরকারি চাকরির পরীক্ষায় প্রশ্নফাঁস এখন নিয়মিত ঘটনা। হয় পরীক্ষার আগের রাতে কিংবা পরীক্ষার দিন সকালে সামাজিক যোগাযোগমাধ্যমের বদৌলতে প্রশ্নপত্র পৌঁছে যাচ্ছে শিক্ষার্থীদের হাতে হাতে। শিক্ষা মন্ত্রণালয় নানা উদ্যোগ নিলেও প্রশ্নফাঁস রোধ করতে ব্যর্থ। সমাজে নৈতিকতাহীনতার চর্চার ভয়াবহ রূপ হচ্ছে প্রশ্নফাঁস। প্রশ্নফাঁস বেশি ক্ষতি করছে মেধাবী শিক্ষার্থীদের। অবিলম্বে এটি বন্ধ করতে না পারলে গোটা শিক্ষাব্যবস্থার মেরুদণ্ড ভেঙে পড়বে, মেধাহীন হবে জাতি।\nজাগো নিউজ : জিপিএ ফাইভ নিয়ে প্রতিযোগিতার ব্যাপারে কী বলবেন?\nমেহেদী হাসান : অভিনব পদ্ধতিতে প্রশ্নপত্র ফাঁস, জিপিএ ফাইভের সংখ্যা বৃদ্ধি, শিক্ষার হার বৃদ্ধি নাকি কথার চাটুকারিতা? এখন আমাদের দেশে জিপিএ-৫ না পাওয়াটা চরম অন্যায়! যে করেই হোক জিপিএ-৫ পেতেই হবে। এজন্য আলো বা আঁধার যে কোনো পথেই পা বাড়াচ্ছেন শিক্ষক, শিক্ষার্থী থেকে শুরু করে অভিভাবকরাও। কিন্তু যখন জিপিএ-৫ প্রাপ্তরা প্রকৃত মেধার স্বাক্ষর রাখতে ব্যর্থ হচ্ছে; ঠিক তখনি শিক্ষার মান নিয়ে প্রশ্ন জাগে। বিদ্যমান পদ্ধতিতে জিপিএ-৫ এর সংখ্যা বৃদ্ধি দেখে শিক্ষার মান বেড়েছে এমনটা ভাবার কোনো অবকাশ নেই। তাই এখনই যদি শিক্ষার প্রতি নজর দেওয়া না হয় তাহলে অচিরেই বাংলাদেশের শিক্ষাব্যবস্থা ভেঙে পড়বে।\nজাগো নিউজ : আর.পি ফাউন্ডেশনের ভবিষ্যৎ পরিকল্পনা কী?\nমেহেদী হাসান : আমরা সমাজ পরিবর্তনের স্বপ্ন দেখছি। শিক্ষাব্যবস্থার যাবতীয় অসঙ্গতি তুলে ধরে সংশ্লিষ্ট কর্তৃপক্ষকে সমাধানের জন্য আহ্বান জানাবো। শিক্ষার্থীদের মাঝে প্রকৃত শিক্ষার মূল্যবোধ তৈরি করাই আমাদের লক্ষ্য। সুন্দর সমাজ বিনির্মাণে ছাত্ররাই কার্যকরী ভূমিকা রাখবে বলে আমাদের বিশ্বাস রয়েছে।


সাফকো স্পিনিংয়ে বিভিন্ন অনিয়ম : সমাধানে স্বতন্ত্র পরিচালক নিয়োগ - Stock Times24\nHome কোম্পানী সংবাদ সাফকো স্পিনিংয়ে বিভিন্ন অনিয়ম : সমাধানে স্বতন্ত্র পরিচালক নিয়োগ\nসাফকো স্পিনিংয়ে বিভিন্ন অনিয়ম : সমাধানে স্বতন্ত্র পরিচালক নিয়োগ\nশেয়ারবাজারে তালিকাভুক্ত সাফকো স্পিনিং মিলসে বিভিন্ন অনিয়ম খুজেঁ পেয়েছে নিয়ন্ত্রক সংস্থা বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি)। এর মধ্যে বিক্রির চেয়ে উৎপাদন খরচ বেশি হওয়ার মতো অবাস্তবিক ঘটনাও আছে। যে কারনে কোম্পানির সমস্যা কাটিয়ে উন্নয়নের জন্য ৪জন স্বতন্ত্র পরিচালক নিয়োগ দিয়েছে বিএসইসি। একইসঙ্গে কোম্পানির সার্বিক অবস্থা যাচাইয়ে বিশেষ নিরীক্ষার সিদ্ধান্ত নিয়েছে।\nরবিবার, ১২ সেপ্টেম্বর বিএসইসির উপ-পরিচালক মো. সিরাজুল ইসলাম সাক্ষরিত এ সংক্রান্ত চিঠি কোম্পানির ব্যবস্থাপনা পরিচালক ও পরিচালকদের কাছে পাঠানো হয়েছে।\nচিঠিতে, ডিএসইর রিপোর্ট ও নিরীক্ষিত আর্থিক হিসাব থেকে বিভিন্ন বিষয় তুলে ধরা হয়েছে। এতে বলা হয়েছে, কোম্পানি ২০১৮-১৯ ও ২০১৯-২০ অর্থবছরের জন্য কোন লভ্যাংশ দেয়নি। এই কোম্পানি কর্তৃপক্ষ পরিশোধিত মূলধনের ৮৭.৩৯% শেয়ারবাজার থেকে বৃদ্ধি করেছে। যে কোম্পানিটির ২০১৯-২০ অর্থবছরে বিক্রির চেয়ে বিক্রিত পণ্যের ব্যয় বেশি দেখানোকে অবাস্তব বলে চিঠিতে উল্লেখ করেছে কমিশন।\nকোম্পানি কর্তৃপক্ষ ২০১৯-২০ অর্থবছরে ৩৩ কোটি ১৮ লাখ টাকার পণ্য বিক্রি করেছে। এই পণ্য উৎপাদনে ৩৪ কোটি ৫৬ লাখ টাকা ব্যয় হয়েছে বলে আর্থিক হিসাবে জানিয়েছে। অর্থাৎ পণ্য বিক্রির চেয়ে উৎপাদন ব্যয় বেশি। যেটাকে অবাস্তব বলছে বিএসইসি।\nএদিকে সাফকো স্পিনিং থেকে উদ্যোক্তা/পরিচালকদের ব্যক্তিগত কোম্পানিতে বিএসইসির নির্দেশনা অমান্য করে ঋণ দিয়েছে। এছাড়া রিভ্যালুয়েশন সারপ্লাসের উপর অবচয়ের জন্য ডেফার্ড টেক্স সমন্বয় না করেই ৭১ লাখ টাকা রিটেইন আর্নিংসে স্থানান্তর করা হয়েছে। এক্ষেত্রে আন্তর্জাতিক হিসাব মান (আইএএস)-৬৪ এর ২০ অনুসরণ করা হয়নি।\nএই কোম্পানির ২০১৮-১৯ অর্থবছরের আর্থিক হিসাব যথাযথভাবে কোম্পানি কর্তৃপক্ষের সাক্ষরের মাধ্যমে সত্যতা স্বীকার করা হয়নি। কোম্পানিটির ২০১৯ সালের ৩০ জুন টার্ম লোনের পরিমাণ বেড়ে দাড়াঁয় ৬৭ কোটি ৭৯ লাখ টাকা। যা আগের বছরে ছিল ৩৭ কোটি ৫৪ লাখ টাকা। এতে করে সুদজনিত ব্যয় ৭ কোটি ৫৯ লাখ টাকা থেকে ৪ কোটি ১২ লাখ টাকা বেড়ে ১১ কোটি ৭১ লাখ টাকা হয়। যা কোম্পানির ঋণাত্মক ইপিএস বয়ে আনে।\nএদিকে ২০১৯-২০ অর্থবছরের আর্থিক হিসাবে নমিনেশন অ্যান্ড রিমিউনারেশন (এনআরসি) কমিটি গঠনের কথা বলা হলেও তা খুঁজে পাওয়া যায়নি। ওই আর্থিক হিসাবের পরিচালকদের রিপোর্ট ব্যবস্থাপনা পরিচালক সাক্ষর করে বিএসইসির নির্দেশনা অমান্য করা হয়েছে।\nএসব বিষয়সহ অন্যান্য দিক বিবেচনায় সাফকো স্পিনিং যথাযথভাবে এগোতে পারছে না বলে কমিশনের কাছে প্রতিয়মান হয়েছে। অথচ এই কোম্পানিতে সাধারন বিনিয়োগকারীদের মালিকানা ৭০ শতাংশ। কিন্তু তারা লভ্যাংশ পাচ্ছে না। যা বিনিয়োগকারীদের স্বার্থ পরিপন্থী এবং কমিশনের কাছে অপ্রত্যাশিত।\nএই পরিস্থিতিতে কোম্পানির উদ্যোক্তা/পরিচালকদের শেয়ার আনলক না করার সিদ্ধান্ত নিয়েছে কমিশন। এছাড়া কোম্পানির উন্নয়নে ৪জন স্বতন্ত্র পরিচালক মনোনয়ন দিয়েছে।\nএই ৪ জনের মধ্যে রয়েছেন- সিনিয়র আইনজীবী এস.এম মুনির, অবসরপ্রাপ্ত আর্মি অফিসার মুস্তাফিজুর রহমান, অগ্রনি ব্যাংকের সাবেক ডিএমডি মো. ওয়ালি উল্লাহ ও অধ্যাপক ড. সুমন দাস।\nকোম্পানি কর্তৃপক্ষ কমিশনের অনুমোদন ছাড়া কোন ধরনের সম্পদ বিক্রি, বন্ধকী, হস্তান্তর করতে পারবে না বলে জানিয়েছে। এছাড়া কোম্পানির সার্বিক বিষয়াদি যাচাইয়ের জন্য বিশেষ নিরীক্ষা করা হবে বলে চিঠিতে উল্লেখ করা হয়েছে।\nপ্রসঙ্গত, ২০০০ সালে শেয়ারবাজারে তালিকাভুক্ত হওয়া সাফকো স্পিনিংয়ে পরিশোধিত মূলধনের পরিমাণ ২৮ কোটি ৯৮ লাখ টাকা। এই কোম্পানিটির রবিবার (১২ সেপ্টেম্বর) লেনদেন শেষে শেয়ার দর দাড়িঁয়েছে ২৮.৩০ টাকায়।\nPrevious articleএনসিসি ব্যাংকের ৩ উদ্যোক্তার শেয়ার বিক্রি সম্পন্ন\nNext articleবিশ্ববাজারে কমলেও দেশে কমছে না স্বর্ণের দাম!


আতাউল্লাহ নামের অর্থ কি | নামটির সম্পর্কে যে কথা কেউ বলবেনা - অব্যয় মিডিয়া\nHome কালচার নামের অর্থ কি আতাউল্লাহ নামের অর্থ কি | নামটির সম্পর্কে যে কথা কেউ বলবেনা\nআপনি কি আতাউল্লাহ নামের অর্থ কি কিংবা আতাউল্লাহ নামের ইসলামিক অর্থ কি এর উত্তর খুঁজছেন, তাহলে ঠিক জায়গাতেই এসেছেন। আতাউল্লাহ নামের অনেককেই নিজের নামের অর্থ না জানার কারণে প্রায়ই বিভ্রান্তিতে পড়তে হয়।\n1 আতাউল্লাহ কি ইসলামিক নাম?\n2 আতাউল্লাহ নামের অর্থ কি ( Ataullah Namer ortho ki)\n3 আতাউল্লাহ নামের ইসলামিক অর্থ কি?\n4 আতাউল্লাহ নামের সন্তানেরা কেমন হয়?\n5 আতাউল্লাহ নামের ইংরেজি বানান কি?\n6 সন্তানের জন্য আতাউল্লাহ নাম দিয়ে পূর্ণ নাম:\n7 আতাউল্লাহ নাম দিয়ে বিখ্যাত ব্যক্তি ও বিষয়সমূহ:\nনামটি বেশ আনকমন ও সুন্দর, তাই বাংলাদেশে “আতাউল্লাহ” নামের ব্যবহার প্রতিনিয়ত বেড়েই চলেছে। তাই আজ আমাদের ওয়েবসাইটে আতাউল্লাহ নামের অর্থ কি, এর আরবি, ইসলামিক অর্থসহ বিভিন্ন দিক নিয়ে বিশদ আলোচনা করবো।\nআতাউল্লাহ একটি জনপ্রিয় ও বাঙালী প্রেক্ষাপটে অত্যন্ত যুগোপযোগী একটি নাম। ইসলাম সহ জগতের প্রতিটি ধর্মই তার অনুগতদের জন্য একটি করে সুন্দর নাম রাখার ব্যাপারে তাগিদ দেয়। নিজের কিংবা আত্মীয়ের সদ্য ভূমিষ্ঠ ছোট্ট সোনামণির জন্য আতাউল্লাহ নামটি বেশ আকর্ষণীয় হবে তা বলার অপেক্ষা রাখেনা।\nআজ অব্যয় মিডিয়া ব্লগের এই লিখাটি পড়লে আপনি যে কেবল আতাউল্লাহ নামের অর্থ কি‘ই জানতে পারবেন তা নয়। আতাউল্লাহ কি ইসলামিক নাম, আতাউল্লাহ নামের ইসলামিক অর্থ কি, আতাউল্লাহ নাম দিয়ে পুরো নামের সাজেশন, আতাউল্লাহ নামের বিখ্যাত ব্যক্তি ও বিষয় সম্পর্কেও পূর্নাঙ্গ ধারণা পাবেন।\nআতাউল্লাহ কি ইসলামিক নাম?\nহ্যা, আতাউল্লাহ একটি ইসলামিক নাম। ইসলামি পরিভাষায় বা অভিধানে আতাউল্লাহ শব্দটি বেশ কয়েকবার লিপিবদ্ধ হয়েছে।\nআতাউল্লাহ নামের অর্থ কি ( Ataullah Namer ortho ki)\nআতাউল্লাহ নামের আক্ষরিক অর্থ হলো আল্লাহর পক্ষ থেকে দান । এছাড়াও বিভিন্ন উৎস থেকে পাওয়া আতাউল্লাহ নামের আরো অর্থ হলো আল্লাহ প্রদত ।\nআতাউল্লাহ নামের ইসলামিক অর্থ কি?\nআতাউল্লাহ নামের ইসলামিক অর্থ আল্লাহর পক্ষ থেকে দান । আতাউল্লাহ নামটি সরাসরি ইসলামের সাথে সম্পর্কিত না হলেও এর অর্থের সাথে যথেষ্ট ভাব বিদ্যমান।\nআতাউল্লাহ নামের সন্তানেরা কেমন হয়?\nআতাউল্লাহ নামের সন্তানরা বড় হয়ে ঠিক কেমন হবে তা নিশ্চিত বলা যায়না। তবে আতাউল্লাহ নামের পরিচিত ও জনপ্রিয় যাদের ব্যাপারে শোনা যায় তারা প্রত্যেকেই পিতামাতার জন্য নিয়ামত। বাবামা’র বৃদ্ধ বয়সেও আতাউল্লাহ নামের সন্তান তাদের পাশে দাঁড়াবে।\nআতাউল্লাহ নামের ইংরেজি বানান কি?\nআতাউল্লাহ নামের ইংরেজি বানান Ataullah .\nসন্তানের জন্য আতাউল্লাহ নাম দিয়ে পূর্ণ নাম:\nপ্রিয় পাঠক, আপনার যদি আতাউল্লাহ নামটি পছন্দ হয়ে থাকে তবে নামটি আপনার সন্তানের জন্য রাখতেই পারেন। তাই আতাউল্লাহ দিয়ে ঠিক কোন কোন নাম রাখা যায় তার একটি সাজেশন / তালিকা নিচে দেয়া হলো৷ আশা করি ভালো লাগবে।\nআবদুল্লাহ আল আতাউল্লাহ\nআতাউল্লাহ আব্দুল করিম\nহোসনে তাজিম আতাউল্লাহ\nইমতিয়াজ বিন আতাউল্লাহ\nরাতিম হোসেন আতাউল্লাহ\nরিয়াজুল ইসলাম আতাউল্লাহ\nসাইফুল ইসলাম আতাউল্লাহ\nরাফসান আহমেদ আতাউল্লাহ\nরফিকুল ইসলাম আতাউল্লাহ\nআরিয়ান মাহমুদ আতাউল্লাহ\nমুরাদ হোসেন আতাউল্লাহ\nশামীম উদ্দিন আতাউল্লাহ\nআয়াজ মাহমুদ আতাউল্লাহ\nআহনাফ আহমেদ আতাউল্লাহ\nইমরান হোসেন আতাউল্লাহ\nনাসির হোসেন আতাউল্লাহ\nরবিউল ইসলাম আতাউল্লাহ\nরিফান হোসেন আতাউল্লাহ\nআতাউল্লাহ নাম দিয়ে বিখ্যাত ব্যক্তি ও বিষয়সমূহ:\nআতাউল্লাহ নামের প্রচুর প্রতিভাবান মানুষ রয়েছে। তবে আন্তর্জাতিকভাবে খ্যাত, আতাউল্লাহ নামে তেমন কোনো ব্যক্তির সন্ধান পাওয়া যায়নি। হতেও পারে আপনার আতাউল্লাহই হবে এই নামের সবচেয়ে প্রতিভাবান মানুষ!\nPrevious articleআনফি নামের অর্থ কি | নামটির সম্পর্কে যে কথা কেউ বলবেনা\nNext articleআতাউর নামের অর্থ কি | নামটির সম্পর্কে যে কথা কেউ বলবেনা\nতাহা নামের অর্থ কি – এটি কি সত্যিই আরবি নাম?


ইসলাম ধর্ম গ্রহণ করে উসমান খাজাকে বিয়ে করলেন ম্যাকলেলান\nঅস্ট্রেলিয়ার জাতীয় ক্রিকেট দলের একজন অন্যতম ক্রিকেটার উসমান খাজা। তাছাড়া অস্ট্রেলিয়ার ক্রিকেটে প্রথম মুসলিম ক্রিকেটার এই তারকা। ৩১ বছর বয়সী এ বাঁহাতি ব্যাটসম্যানকে মুসলিম হয়ে বিয়ে করছেন র‌্যাচেল ম্যাকলেলান। এই ক্রিকেটারের সঙ্গে সম্পর্ক হওয়ার পর ইসলাম ধর্মে দীক্ষিত হয়েছেন এই তরুণী।\nপাকিস্তানি বংশোদ্ভূত এই তারকা ক্রিকেটার গত বছরই ম্যাকলেলানের সঙ্গে ‘নিকাহ’ সম্পন্ন করেছিলেন। এখন শুধু আনুষ্ঠানিকতা। জন্মগত ভাবে এই তরুণী ক্যাথলিক।\n২২ বছর বয়সী এই তরুণী তাদের বিয়ে নিয়ে জানান,‘উসমানের সঙ্গে পরিচয় হওয়ার আগে আমার ইসলাম সম্পর্কে ভুল ধারণা ছিল। কিন্তু উসমানের সঙ্গে পরিচয় হওয়ার পর আমার এই ধারণা গুলো বদলে যেতে থাকে। একসময় নিজেই সিদ্ধান্ত নেই ইসলাম ধর্ম গ্রহণ করার। তারপর গত বছর আনুষ্ঠানিকভাবে ইসলাম ধর্ম গ্রহণ করি।\nধর্ম নিয়ে উসমান খাজার পরিবারে ম্যাকলেলানকে কোন চাপ দেননি। তিনি নিজেই ইসলামের বিষয়ে আগ্রহী হন। তিনি জানান,‘উসমান কিংবা তাঁর পরিবার আমাকে ইসলাম গ্রহণের জন্য কোনো চাপ দেয়নি। তবে আমি শুধু জানতাম, এটা (ইসলাম) তাঁর জন্য অনেক গুরুত্বপূর্ণ।’\nস্ত্রীর ইসলাম গ্রহণ করা নিয়ে উসমান খাজা বলেন,‘আমি তাঁকে মুসলিম হতে কখনো চাপ দিইনি। তবে আমি শুধু তাঁকে বলেছিলাম, সে যদি মুসলিম হয়, তবে আমার পূর্ণ সমর্থন থাকবে। তবে চাপ দিয়ে নয়। যদি মন থেকে কোনো কাজের জন্য সায় না আসে, তবে সে কাজ করার কোন যৌক্তিকতা নেই।’\nরাজশাহী কিংসের কোচ হলেন ভেট্টোরি\n‘আইপিএল না খেলার কারণেই পাকিস্তান এক নম্বর দল’\nঅচিরেই আইপিএলকে ছাড়িয়ে যাবে পিএসএল: আফ্রিদি\nআইপিএলের বিরুদ্ধে মামলা, স্থগিত হচ্ছে এবারের আসর?\nসিরাজগঞ্জকে ৫-০ গোলে হারিয়ে ফাইনালে চাঁপাইনবাবগঞ্জ\nইরানের বিপক্ষে কি ইতিহাস গড়ল বাংলাদেশ নারী দল?\nক্রেমার বরখাস্ত, জিম্বাবুয়ের নতুন অধিনায়ক টেলর


ইন্সটাফরেক্স বিপণী - ফরেক্স ট্রেডিং সিগন্যালগুলো\nজানুয়ারী 18, 2019 বাইনারি বিকল্পের খবর লেখক তাসফিয়া গোমেজ 92429 দর্শকরা\nকিছু রোগীর মাদকদ্রব্য দীর্ঘস্থায়ী ব্যবহারে সাইনাকোবালামিন (ভিটামিন বি 1২) শোষণের পরিমাণ হ্রাস পায়, এটি রক্তের সিরামের মাত্রা হ্রাস পায়। এই megaloblastic অ্যানিমিয়া এবং হিমটোপোয়েসিস ইন্সটাফরেক্স বিপণী imped হতে পারে।\nইন্সটাফরেক্স বিপণী - Forex এ অচেতনে যোগ্যতা\nবর্তমানে দেশে মোবাইল ফোনের হ্যান্ডসেটের বাজার প্রায় ৮ ইন্সটাফরেক্স বিপণী হাজার কোটি টাকা। বর্তমানে এই চাহিদা পূরণ করতে বিপুল পরিমাণ মোবাইল সেট আমদানি করতে হয়। যার ফলে প্রায় ৮ হাজার কোটি টাকার সমপরিমাণ মূল্যবান বৈদেশিক মুদ্রা বিদেশে চলে যাচ্ছে। পর পর দুটি এন্ট্রি বিন্দুর মধ্যে দৃষ্টান্তমূলক সময় অন্তর।\nসুবিধা সুস্পষ্ট বলে মনে হচ্ছে। কম গতি - অ্যাকাউন্ট memorization গুণক গ্রহণ। প্রতিটি পরীক্ষার পর, আপনার মাথার কোন তথ্য অবশিষ্ট থাকে তা পরীক্ষা করার জন্য প্রশ্ন জিজ্ঞাসা করা হয়।\nডিএনএ -63078 [স্ন্যাপশট] স্ন্যাপশট উইন্ডো বোতামের চারপাশের এলাকার কোন রেজায়ালিং এয়ার তাদের উপরে বোতাম টিপ করে না অনেকে মনে করেন যে বিটকয়েন কিনতে গেলে ১ বিটকয়েনই কিনতে হবে। তবে এটি সত্য নয়। ১ বিটকয়েনের বর্তমান বাজার মূল্য প্রায় ৩৮৬০ ডলার, যা বাংলাদেশী টাকায় ৩ লক্ষ টাকারও বেশি। আপনি ১ এর কম (ভগ্নাংশ পরিমাণ) বিটকয়েন কিনতে পারবেন। যেমন ০.০১ বিটকয়েন, এমনকি ০.০০১ বিটকয়েনও! মূলত আপনি চাইলে ৮ দশমিক স্থান পর্যন্তও বিটকয়েন কিনতে পারবেন।\nযে, নীতিগতভাবে, স্টক এক্সচেঞ্জে একটি শিক্ষানবিশ খেলা শুরু কিভাবে প্রশ্ন মৌলিক দিক উদ্বেগ সব। অবশ্যই, ছোট দিক, যেমন একটি ট্রেডিং কৌশল আঁকানো, নিজের আবেগ নিয়ন্ত্রণ করার ক্ষমতা ইত্যাদি, আপনি এখানে বিনিয়োগের স্কুলে তাদের সকলকে জানতে পারেন, কারণ এটি এই উদ্দেশ্যে তৈরি করা হয়েছিল। –হাঃ, এককালে তো দুজনে মিলে পালাবার প্রস্তাব দিয়েছিলিস।\nবাংলা ট্রিবিউন: এতকিছু থাকতে আপনি কনটেন্টর দিকে কেন গেলেন? প্রতিটি কিওয়ার্ডের বিস্তারিত জানতে চট করে গুগলে সার্চ করে নিন। এই ডিরেক্টরিতে যোগ হতে পারে এমন আরো কিওয়ার্ড থাকলে কমেন্ট করতে পারেন। আশা করি এই ডিরেক্টরির কিওয়ার্ডগুলো সম্পর্কে ব্যাসিক জেনে নিলে অনলাইন ব্যবসায় আগ্রহী নতুন উদ্যোক্তারা উপকৃত হবেন।\nখৰ্বকায় ওসমানী সাহেবের খড়ের আঁটির মতো দুই বান্ডিল গোফ ছাড়া বাদ বাকি চেহারা ছবি দেখে জেনারেল বলে মনেই হতো না। তার উচ্চতা নিয়ে তিনি একটি কাহিনী অনেককেই শুনিয়েছেন। কিংস কমিশনের মৌখিক পরীক্ষায় বোর্ডের একজন পরীক্ষক তাকে বলেছিলেন, মি. ওসমানী, তুমি কি তোমার এই খর্বাকৃতি অবয়ব সম্বন্ধে অবহিত আছ? ওসমানী সাহেব বললেন, হ্যাঁ, আছি। ঐ প্রশ্নকর্তা আবার বললেন, এই ছোটখাট শরীর নিয়ে তুমি কী করে বিশালদেহী পাঞ্জাবী, সিন্ধী, পাঠানদেরকে কম্যান্ড করবে? তরুণ ওসমানী জবাব দিলেন, স্যার, আমার খর্বাকৃতি সম্বন্ধে আমি যেমন সচেতন আছি, তেমনি আমি অবগত আছি নেপোলিয়ন বোনাপার্টি থেকে আমি দুইঞ্চি লম্বা।\nএই বিষয়ে, দিনের এবং রাতের ঘন্টার জন্য শক্তির খরচ অ্যাকাউন্টিংয়ের জন্য পৃথক শুল্ক প্রবর্তনের যুক্তিসঙ্গত মনে হচ্ছে। প্রকৃতপক্ষে, এই ক্ষেত্রে, ভোক্তা আপনার দৈনন্দিন রুটিন পরিবর্তন অনেক সংরক্ষণ করতে পারেশিখর ঘন্টা সময় শক্তি খরচ হ্রাস করে। তারপর SPOT অনুসরণ বৈশিষ্ট্য আছে, যা বাইনারি সংকেত অপ্রচলিত একটি সরঞ্জাম। আপনি এখন রিয়েল টাইমে সেরা ব্যবসায়ীরা চলাচলের নিরীক্ষণ করতে সক্ষম হবেন। হ্যাঁ: দেরি না করে ও অন-ফ্লাই ছাড়া ভাল দিক থেকে শেখার ক্ষমতা। এটা অনেকটা আমি মনে করি।\nজেনারেল স্ট্যানলি ম্যাকক্র্রিস্টাল (আফগানিস্তানে সাবেক কমান্ডার, মার্কিন যুক্তরাষ্ট্র এবং ন্যাটো বাহিনী) 3., পশ্চিম দিকে Witchwood বন লিখুন কাছাকাছি প্রবেশদ্বার Valmiro হয়, তাহাকে3ইন্সটাফরেক্স বিপণী ঘাস দেব।\nদক্ষতা, জ্ঞান, ধ্রুব অনুশীলন, চাপ ষষ্ঠ ইন্দ্রিয় ও অর্থ পরিচালনা - এই সব খবর প্রবেশাধিকার নেই না থাকলে, সফল ট্রেডিং জন্য যথেষ্ট নয়। গুরুত্বপূর্ণ রাজনৈতিক বা অর্থনৈতিক সংবাদ মার্কেট মুক্তির সময়সীমা আক্ষরিক পাগল চালু করা হয়, এবং স্বাভাবিক আইন, মুদ্রা চার্টের আন্দোলন ক্ষেত্রে প্রযোজ্য নয় ভবিষ্যদ্বাণী করা তাদের অ্যাকাউন্টের তথ্য গ্রহণ ছাড়া অসম্ভব না। অর্থনৈতিক ক্যালেন্ডার কম বিনিয়োগ -, বাজারের মৌলিক বিশ্লেষণ একটি গুরুত্বপূর্ণ অংশ এটা প্রয়োজনীয় সকল তথ্য প্রদান করে, এবং এছাড়াও গুরুত্ব এবং বাজার প্রভাব শক্তি ক্রমানুসারে সব খবর শেয়ার। আমাদের চারপাশে অনলাইনে টাকা আয়ের এত উপায়ের মধ্যে আপনারা যেন হারিয়ে না যান, সে জন্য এই লেখা। অনেক সময়ই ‘ফ্রীল্যান্সিং শিখুন, স্বনির্ভর হোন!’ টাইপের বিজ্ঞাপণ আমাদের চোখে পড়ে। আসলে অর্থ-কড়ি, টাকা-পয়সার প্রতি আমাদের টান এর কারনেই আমরা এ ইন্সটাফরেক্স বিপণী সকল অফার লুফে নিতে চেষ্টা করি। কিন্তু সকল চেষ্টার আগে আমাদের যা কিছু মাথায় রাখতে হবে, তা হল- কাজের দক্ষতা।\nসাময়িক ভবিষ্যতে গুরুত্বপূর্ণ অর্থনৈতিক সংবাদ উপস্থিতি বা অনুপস্থিতির উপর নির্ভর করে মেয়াদ শেষ হওয়ার সময় নির্বাচন করা হয় - এটি পরবর্তী সংবাদ প্রকাশের সময়ের চেয়ে আগে হওয়া উচিত। ইন্সটাফরেক্স বিপণী কালো চাঁদ যেমন একটি অনুষ্ঠান বহন করা ভাল।\nপ্রথমে, গত সপ্তাহের পূর্বাভাসের একটি সমীক্ষা: এক বছরের কাউন্টডাউনকে উদ্দেশ্য করে দর্শকদের সামনে আনা হয়েছে এই রোবট মাসকট। ইন্সটাফরেক্স বিপণী গেলো সপ্তাহে খেলা পরিচালনায় সহায়তাকারী অত্যাধুনিক রোবটের মডেলও প্রকাশ করে টয়োটা। এছাড়াও স্বয়ংক্রিয় ছোট রোবট গাড়িও তৈরি করা হয়েছে যাতে চড়তে পারবে ক্ষুদে ভক্তরা। গাড়িটি চলতে পারবে সর্বোচ্চ ২০ কিলোমিটার প্রতি ঘণ্টার গতিবেগে। আর বিশেষভাবে সক্ষম ব্যক্তিদের জন্যও অলিম্পিক ভিলেজে চলাচলের জন্যও থাকছে রাইড শেয়ারিং সুবিধা। মূলত এ সব আয়োজন করা হচ্ছে অলিম্পিককে আরও আকর্ষণীয় করে তোলার জন্য।


কুষ্টিয়ায় বিড়াল হারিয়ে লঙ্কাকান্ড!\nHomeকুষ্টিয়াকুষ্টিয়ায় বিড়াল হারিয়ে লঙ্কাকান্ড!\nচেতনায় কুষ্টিয়া প্রতিবেদক \_ হঠাৎ প্রিয় বিড়ালটি উধাও। সারা বাড়ি খুঁজেও সন্ধান নেই। আদরের বিড়ালটিকে হারিয়ে মুষড়ে পড়েন কণ্ঠশিল্পী সিঁথি সাহা। পোষা প্রাণীটি ফিরে পেতে শহরময় মাইকিং করান তিনি। থানায় সাধারণ ডায়রি ও (জিডি) করেন। তবে দিন শেষে বিড়ালটির খুঁজে পেয়েছেন তিনি। বুধবার বিড়াল নিয়ে এমন লঙ্কাকান্ড ঘটেছে কুষ্টিয়া শহরের আমলাপাড়ায়।\nসিঁথি সাহা জানান, অনেকদিন ধরে তিনি একটি বিড়াল পুষছেন। বিড়ালটি তার খুব আদরের। দুর্গাপূজা উপলক্ষে কয়েকদিন আগে ঢাকা থেকে কুষ্টিয়ায় বাবার বাসায় এসেছিলেন তিনি। যথারীতি পোষা বিড়ালটিও তার সঙ্গে ছিল। বুধবার বেলা ১১টার দিকে শহরের আমলাপাড়ার বাসা থেকে হঠাৎ বিড়ালটি উধাও হয়ে যায়। তিনি সেটি খুঁজে পাচ্ছিলেন না। ম্যাঁওকে (বিড়াল) না পেয়ে আশপাশের বাড়িতে ব্যাপক খোঁজাখুঁজি করেন। কান্নাও করেন। বিড়ালের খোঁজে এলাকায় মাইকিংও করেন। তিনি কুষ্টিয়ার পুলিশ সুপার এসএম তানভির আরাফাতকে ফোন করে বিড়াল খুঁজে পেতে সাহায্য চান। এরপর দুপুর ২টার দিকে কুষ্টিয়া মডেল থানায় গিয়ে জিডি করেন।\nউপ-পরিদর্শক (এসআই) সুমন কাদেরী এলাকায় গিয়ে বিড়ালটির বিষয়ে খোঁজখবর নিতে থাকেন। এক পর্যায়ে সন্ধ্যার পর তিনি দেখতে পান, বাড়ির দরজার সামনে বিড়ালটি দাঁড়িয়ে আছে। এতে মনটা ভরে ওঠে তার।\nসিঁথি বলেন, কেউ হয়তো বিড়ালটি ধরে নিয়ে গিয়েছিল। পরে পুলিশের তড়িৎ পদক্ষেপের কারণে ফিরিয়ে দিয়েছে। এ জন্য পুলিশ সুপার (এসপি) এসএম তানভীর আরাফাতকে অসংখ্য ধন্যবাদ। তিনি দ্রæত পদক্ষেপ নেয়ায় শখের বিড়ালটি ফেরত পেলাম। সব কৃতিত্ব পুলিশের।\nসিঁথির বাবা সমির সাহা বলেন, বিড়ালটি হারিয়ে যাওয়ার পর থেকে মেয়ে নাওয়া-খাওয়া ছেড়ে দিয়েছিল। সন্ধ্যার পর প্রিয় প্রাণীটিকে কাছে পাওয়ার পর মেয়ে খাওয়া-দাওয়া করেছে।\nএসপি এসএম তানভীর আরাফাত বলেন, কুষ্টিয়া পুলিশ যেকোনো প্রয়োজনে জনগণের সেবায় সবসময় কাজ করছে এবং করে যাবে।


তৃণমূলের গ্রুপিংয়ে ধ্বংসের পথে বিএনপি - Bangla News Bank\nপ্রচ্ছদ » other important » তৃণমূলের গ্রুপিংয়ে ধ্বংসের পথে বিএনপি\nপূর্ববর্তী বিএনপিকে নিয়ে হতাশ সুশীলরা!\nপরবর্তী এ কেমন বর্বরতা : ৮৭ বছরের বৃদ্ধা মাকেও ছাড়লেন না হেফাজত কর্মীরা!\nতৃণমূলের গ্রুপিংয়ে ধ্বংসের পথে বিএনপি\nনিউজ ডেস্ক: সাংগঠনিক কর্মকাণ্ড না থাকায় মূল ধারার রাজনীতি থেকে সরে যাচ্ছে বিএনপি। তৃণমূল থেকে শুরু করে দলের জাতীয় নির্বাহী কমিটি, যুবদল, স্বেচ্ছাসেবক দল, ছাত্রদল, শ্রমিক দল- সব জায়গায় কাজের চেয়ে গ্রুপিং হচ্ছে বেশি। ফলে অভ্যন্তরীণ কোন্দল ও সংঘাতের ঘটনা দিন দিন বেড়েই চলেছে।\nপরিচয় গোপন রাখার শর্তে দলটির দায়িত্বশীল এক নেতা জানান, স্ব স্ব স্বার্থ উদ্ধারে ইচ্ছাকৃতভাবে নেতাকর্মীদের নিষ্ক্রিয় করে রাখছেন বিএনপির শীর্ষ নেতারাই। দলে প্রভাব বিস্তারে নিজেদের অনুগতদের লেলিয়ে দিয়ে বিরোধীদের পদ-পদবি থেকে বঞ্চিত করা হচ্ছে। এতে বাড়ছে বিরোধ, আরো বিশৃঙ্খল হয়ে পড়ছে বিএনপি।\nঅচিরেই দলীয় লবিং-গ্রুপিং বন্ধ করে শৃঙ্খলা ফেরাতে দ্রুত সমস্যার সমাধান না হলে বিএনপি স্বাভাবিক রাজনীতিতে ফিরতে পারবে না বলেও জানান রাজনৈতিক বিশ্লেষকরা।


দুই সপ্তাহের জন্য হিনা খানকে ৭২ লাখ পারিশ্রমিক দেওয়া হচ্ছে! - নিরাপদ নিউজ\nদুই সপ্তাহের জন্য হিনা খানকে ৭২ লাখ পারিশ্রমিক দেওয়া হচ্ছে!\nঅক্টোবর ১১, ২০২০ ১:২৯ অপরাহ্ণ\nআপডেট: অক্টোবর ১১, ২০২০ ১:২৯ অপরাহ্ণ\nহিনা খান বিগ বস ১৪-এর ঘরে হাজির হয়েছেন। ঘরে আপাতত দুই সপ্তাহের অতিথি হিসেবে থাকছেন হিনা। সালমান খানের শো-তে থাকাকালীন দুই সপ্তাহের জন্য হিনা খানকে ৭২ লাখ পারিশ্রমিক দেওয়া হচ্ছে। এ খবর জানিয়েছে ভারতের হিনাই বসের ঘরের অতিথিদের মধ্যে বেশি বেশি পারিশ্রমিকের তারকা।\nযদিও অন্য একটি সংবাদমাধ্যম সূত্র বলছে, অতিথিদের মধ্যে সবচেয়ে বেশি পারিশ্রমিক নিচ্ছেন সিদ্ধার্থ শুক্ল। সিদ্ধার্থ প্রায় ১২ কোটি পারিশ্রমিক নিচ্ছেন বলে খবর। সিদ্ধার্থ শুক্ল বা হিনা খানের পক্ষ থেকে এ বিষয়ে কোনো মন্তব্য করা হয়নি।\nজি নিউজের প্রতিবেদনে জানানো হয়, বর্তমানে বলিউডের জন্য নিজেকে তৈরি করছেন হিনা খান। বিক্রম ভাটের সিনেমা হ্যাকড দিয়ে ইতিমধ্যেই বলিউডে পা রেখেছেন হিনা খান। ওই সিনেমার পর হিনা খানের পরবর্তী সিনেমা নিয়ে কৌতূহল রয়েছে দর্শকদের কাছে। তা নিয়ে ভক্তদের মধ্যে জল্পনা ছড়িয়েছে। তবে ক্যারিয়ার ছেড়ে হিনা যে এই মুহূর্তে সংসার পাতাতে একেবারেই রাজি নন, তা স্পষ্ট করে দিয়ছেন অনেকবার। সেই কারণেই বন্ধু রকি জয়সওয়ালের সঙ্গে সম্পর্ক থাকলেও, তারা এই মুহূর্তে সাতপাকে বাঁধা পড়ছেন না বলেই জানা যাচ্ছে।\nহিন্দুস্তান টাইমসকে দেওয়া এক সাক্ষাৎকারে হিনা খান বলেন, আমি সব সময় বলি, টেলিভিশনই আসলে আপনাকে প্রকৃতপক্ষে ভালো অর্থ দেয়। তাই এটা ছেড়ে অন্য কোথাও যাওয়া কঠিন। এখানে প্রচুর শ্রম, সংগ্রাম ও সাধনা করা লাগে।